Joan den martxotik itxita egon da Resti Pilotalekua erabilera librerako, eguraldia lagun aire libreko jarduerak lehenesteko gomendioari jarraiki. Maiatzetik aurrera federatuen entrenamenduak baimendu ziren. Udazkenean sartuta eta ikasturteko erabilerak nolabait zehaztuta, jarraian ageri den araudia onartu da bere erabilerarako. Hala ere aire zabaleko jarduerak egitea lehenestea eskatzen da, baita antolaketa gabeko pilaketak ekiditekoa ere. Ondoren, egunotan ikusitakoaren eta Eusko Jaurlaritzak indarrean jartzen dituen neurri berrien baitan ikusiko da instalazioaren erabilera libreak zein bide izango duen.\nResti Pilotalekuaren ateak publikoari irekitzea jolas librerako edo jarduera fisikoa egiteko. Ordutegi* hau izango du, 9:00etatik 22:45 artean, honako lehentasunekin:\n**Futbol partidak edo bestelako ekitaldiak\nJolas librea haurrentzat\nEskola Kirola ***\n**Futbol – pilota partidak edo bestelako ekitaldiak\n*2020-2021 kurtsoa oraindik erabat antolatzeko dagoenez eta Covid-19aren zabalpena ekiditeko neurriak direla eta, baliteke hemen izendatutako ordutegiek aldaketak izatea. Kultur eta Kirol Zerbitzuek antolatuko dituzte leku eta ordutegiak, eta ordutegi hau aldaketa horien menpe geratuko da.\n** Kirol eta kultur ekitaldiak antolatzen badira, normalean ostiral eta asteburuetan, hauek izango dute lehentasuna.\n***Eskola Kirola hasi arte 17:00-18:00k arteko ordu tartea haurren jolas librerako izango da.\nAstelehenetik ostiralera libre dauden orduetan eta kirol saioak ordutegi erregularrarekin egin nahi dituenak, frontoiaren erreserba egiteko aukera izango du. Interesatuek Kultur Etxean azaldu beharko dute zein ordutegi nahi duen eta bat datozen eskaerak badaude zozketa egingo da. Pilota modalitateek (palaz, eskuz…) izango dute lehentasuna. Erreserba hauek hiruhilekoak izango dira gutxienez, eta dagokion tasa ordaindu beharko da. Erreserba bertan behera uztekotan, Kultur Etxean jakinarazi eta gutxieneko denbora horri dagokion tasa ordaindu beharko da.\nErreserba baimenik ez duten erabiltzaileen kasuan edota asteburuetan, pilota eremuan (frontisean eta kontrakantxan) jolasteko jendea zain egonez gero, erabiltzeko gehienezko epea ordu batekoa izango da.\nCovid-19 gaitza dela eta, pilotalekuaren erabilerarako jarraian zehazten diren neurriak ezartzea eta hauek erabiltzaileen artean zabaltzeko bitartekoak garatzea:\nGomendatzen da, ateri den egunetan gutxienez kanpoko espazioak lehenestea. Covid-19aren kutsagarritasuna biderkatu egiten da eremu itxietan.\nPilotalekurako sarrera Haurreskola aldeko atetik egingo da eta irteera futbol zelai aldetik. Ezinduen eta haur-aulkiak dituztenen kasuan bai sarrera bai irteera Haurreskola aldetik egingo da, aldapa dagoen aldetik.\nFrontoira sartzean eta frontoitik irtetean eskuak bertan kokatutako gelez igurtziko dira edota bertako komun publikoan ur eta xaboiez garbituko dira.\nErabiltzaileek jende pilaketa saihestuko dute eta segurtasun distantzia errespetatzeko ahalegina egingo dute, ezinezkoa denean maskararen erabilera indartuz.\nPilotalekuan ezingo da jan, ezta edan ere. Salbuespenak: ura edatea eta haurren askari edo merienda. Azken honetan, eguraldi ona bada kanpoan meriendatzea hobesten da eta txarra bada Pilotalekuko goiko pasilloan edo gradetan eserita, ez kantxan. Merienda-hondakinak dagokion eran sailkatuko dira frontoiko hondakin-ontzietan.\nErabiltzaileek frontoia garbi mantentzen lagunduko dute, hondakinak ez dira lurrera botako: zorroak, pipa-azalak… Erratza eta pala utziko dira erabiltzaileen eskura halako kasuetan garbiketa egin ahal izateko.\nMaskara jantzita izango dute erabiltzaileek. Salbuespenak kirol jarduera antolatuetan izango dira, bakoitzari dagokion baimenean jasotakoa bete beharko da kasu hauetan.\nArreta jarriko da jende askok uki ditzakeen azalerak ukitzean, ahal dela saihestuz: grada-eserlekuak, goiko pasilloko baranda, ate-heldulekuak…\nJARDUERA ANTOLATUEI DAGOKIONEZ:\nEskola Kirolak, Areto Futbolak, Pilota Eskolak zein baimen propioa duten kirol jarduera zein ekitaldiek eman zaizkien jarraibide eta baldintzak beteko dituzte, Osasun Sailak bakoitzarentzat ezarritakoak.\nUdalak tenperatura hartzeko aparatua jarriko du saioen gidariek erabili ahal izan dezaten, baita materialak desinfektatzeko produktuak ere.\nJOLAS ETA JARDUERA LIBREARI DAGOKIONEZ:\nAdin txikikoak helduen ardurapean egongo dira erabilera baldintza hauek betetzen direla ziurtatzeko.\nMaskara jantzita izango da uneoro (6 urtetik gorakoen kasuan).\nBanakako ariketak edota distantzia fisikoa bermatzen duten ariketak lehenetsiko dira. Taldean aritzekotan gehienez 6 lagun elkartuko dira eta ahal den neurrian, kontaktu fisikoa izatea saihestuko da.\nESKALATZEKO TXOKOARI DAGOKIONEZ:\nEremu honetako protokoloa zehaztu arte ezin izango da erabili. Udalak hori bermatzeko neurriak hartuko ditu.\n4. Udalak garbiketa eta desinfekzio neurriak indartuko ditu, arreta berezia jarri komun publikoari eta ukipen-askoko gainazalei.\n5. Udazken eta neguan, arratsaldeko 16:00etatik 20:30era automatikoki piztu eta itzaliko dira kantxako argiak. Pasilukoak kale-argiteriaren ordutegia izango du.\n6. Egoera epidemiologikoaren arabera, Pilotalekua irekitzeko erabakia aldatu edo bertan behera uztea erabaki dezake Zaldibiako Udalak, erabiltzaileek inolako kalte ordainik eskatzeko aukerarik gabe.\nresti jolas librea araudia.pdf


Iruñeko Autobus Geltokia - Lege oharra\nOngi etorri Iruñera\nFin del menu principal\nTeléfono de atención al cliente: 948 203 566\nIruñeko Autobus Geltokia > Kalitate eta ingurumen politika\nIruñeko autobús geltokia alde zaharretik minutu gutxitara kokatzen da, 300.00 metro karratuko azalerarekin. Eraikuntzan azken aurrerapen teknologikoekin eraikita dago. Bidaiariei komunikabide zerbitzuak eskaintzen dizkio hornidura, konforta eta zerbitzu baliabideak eskainiz.\nGeltokia, erabat lur azpikoa da ezinbesteko ingurumen onurarekin inguratzen duen ingurune arkitektoniko eta urbanistikorako.\nGure konpromesua bezeroari eta erabiltzeari asetzean oinarritzen da eta haien onarpea eta fidelizazioa lortzea.\nkalitate eta ingurumen baldintzak eta helburuak, gure egituran parte hartzen duten guztiok onartzen dituzte.\nGure enplegatuek kalitatea eta ingurumena bere lanerako funtsezko elementutzat hartu behar dituzte eta bere lorpena prozesu bakoitzaren hobekuntza. Zuzendariak emplegatuei baliabideak ematera, heziketa eta eskatutako kalitatea globala eta indibiduala lortzeko konpromezua dauka, eta heziketa planetan ingurune kultura gehitzea.\nGure hornitzaileek kalitatearen eta ingurumenaren helburuak eta horiek lortzeko sistema komunean parte hartu behar dute.\nGure produktuen eta produktuen kalitatearen eta ingurumenaren etengabeko hobekuntza funtsezko tresna da eraginkortasuna areagotzeko, lehiakortasuna areagotuz eta bezero eta erabiltzaileen gogobetetzea areagotuz.\nKutsadura hobetzeko eta sahiesteko konpromisoa ezartzea eta ingurumena babestea, ingurumenaren portaera hobetzeko gure prozedura eta neurri berriak aztertuz.\nLehengaiak eta baliabide naturalak, arrazoiz eta modu egokian erabiliz eta ustiatuz.\nAdministrazio Publikoarekin eta Bezero Pribatuekin lankidetzan, ingurumenaren degradazioa minimizatu, prozesuak eta haien kudeaketa zainduz.\nGure erabiltzaileen hobekuntza teknologikoak proposatuko dizkizugu, gure prozesuan sortzen diren ingurumen-inpaktuak murrizteko\nIngurumen Planetan geltokian lan egiten duten maizterrak inplikatzea\nIngurumenari buruzko Legedia eta Erregelamenduak guregan eragina izan dezaten, baita gurekin ezarritako borondatezko eskakizun guztiak ere.\nKalitatearen eta Ingurumenaren Kudeaketa Sistema bat ezartzearen eta Kalitatearen eta Ingurumenaren Politikaren arabera ezarritako helburuak betetzeko bermatzen duen neurketa sistema bat konprometitzen gara.\nKalitate eta ingurumen politika, aldizka ikustatuko da, une bakoitzeko egoerara egokitzeko.\nIRUÑEKO AUTOBUS GELTOKIAREN antolakuntzak, kalitatezko zerbitzu bat eskaintzea suposatzen du:\nDagoen produktuak zehaztapenekin bat egiten du, legeak eta arauzko baldintzak ere barne hartuta.\nBezeroaren itxaropenak lortu, guztiz gainditzeko asmoz.\nUTEko zuzendariak erakundearen sail bakoitzaren arduradunari, autoritatea eta erantzukizuna ematen dizkio, Kalitatearen eta Ingurumenaren Kudeaketa Sistemaren eskakizunak betetzen direla bermatzeko. Kalitatearen eta Ingurumenaren Kudeaketa Sistemaren azken emaitza honako helburu orokorrak lortzea bermatzen da:\nBezeroaren eta erabiltzailearen asetzea ziurtatzea.\nEnplegatuen asetzea ziurtatzea.\nIngurumenarekin jarduera zuzena egiten dela ziurtatzea.\nKalitatea eta Ingurumen Politika IRUÑEKO AUTOBUS GELTOKIKO langile guztiei zabaltzen zaie, argitalpenen bidez, bai pertsonalki bai buletineko tauletan. Departamentu bakoitzaren arduradunek beraien zabalkundea eta bere baitan duen ezagutza egokia bermatu behar dute.\nAntolaketaren maila guztietan ulertu, aplikatu eta mantendu ahal izateko politika hau departamentuko arduradun bakoitzak sistemaren eskakizunak ezagutuko ditu eta zehazki zuzenean eragiten dien edukiak jakingo ditu. Betetzen dela arduratuko dira eta antolaketaren maila guztietara jakinarazi.\nIruñea, 2021 ko Urtarrilak 15.\nFin de los patrocinadores\nMenú pie de página:\nFin del menu pie de página\nCopyRight © UTE Iruñeko Autobus Geltokia


Aurten ere udako zinemaz gozatzeko aukera izango da Galdakaon; aurreko bi udatan egin bezala, filmak aire librean ikusi ahal izango dira, uztailean, Urreta eskolako patioan. Aurten, gainera, proiektatuko diren filmak aukeratu ahalko dituzte galdakoztarrek, boto bidez.\nhttps://erabaki.galdakao.eus/processes/zinemakalean?locale=eu estekan dago aukeratu ahal den filmen zerrenda. Proiekzioak ostegunetan izango dira (uztailak 7, 14, 21, 28) eta eguneko bi proiekzio egingo dira, bata 18:00etan, haurrei zuzenduta, eta bestea 20:00etan, familia osoari edota nagusiagoei zuzenduta.\nPelikula guztiak bi bozketa multzotan banatuko dira: “proposamenak, familia zinema” eta “proposamenak, haurrentzako zinema”. Multzo bakoitzean gutxienez pelikula bat babestu ahal izango da, eta gehienez ere, 4.\nHaurrentzako pelikulen kasuan, babes gehien lortu dituzten euskarazko bi filmak aukeratuko dira, eta hortik aurrera babes gehien lortu dituzten beste bi filmak aukeratuko dira; eta berdin, familiarentzako pelikulen kasuan.


apirila 2014 – ARRAZTALO\nKontsumo Taldea: Aste Santuko antolaketa (EGUNERATUA)\n2014/04/13 2014/04/16 Arraztalo ElkarteaUtzi iruzkina\nAste Santuko oporrak direla eta honako hau izango da banaketen antolaketa:\nApirilaren 14ean banaketa DAGO.\nApirilaren 21ean EZ DAGO banaketarik.\n21ean banaketa ez dagoenez, 22an (asteartean), barazki bilketa denon artean egiteko hitzordua jarri dugu, 18:00etan Petra Lekuonako baratzean. Gogoratu barazkiak hartzeko labana eta poltsa eramatea.\nArraztalok eta Udalak hitzarmena sinatu dute\n2014/04/02 Arraztalo ElkarteaUtzi iruzkina\nPasa den urtearen bukaera hitzarmena prestatzen pasa ondoren, Oiartzungo Udalak eta Arraztalo Gaixo Psikikoen Elkarteak lan hitzarmena sinatu dugu. Hitzarmen horretan gaur egun Arraztalok dituen aktibitateen nondik norakoak biltzen ditugu, baita etorkizunean elkarteak hartu dituen konpromisoak ere. Gainera udalak Oiartzungo gaixo psikikoekin, elkartearekin eta gizartearekin duen betebeharrak ere islatu dira bertan.\nHorrela, gaixo psikikoen lan integrazioa bultzatu nahi dugu eta proiektuari sendotasuna eman nahi diogu. Datorren lau urteetan egingo dugun lanaren oinarria izango da. Guztion artean egunero ditugun arazoei konponbidea bilatuko diogulakoan gaude.


genre_facet:"EIMAk onetsitako materialak" author_facet:"Elhuyar Hizkuntza Zerbitzuak" topic_facet:"Fabrikazio-teknikak (Modulua)" topic_facet:"Soldadura eta galdaragintza (Heziketa Zikloa). Erdi maila" topic_facet:"Elementu finkoak (Modulua)"\nGeneroa / Forma: EIMAk onetsitako materialak Egilea: Elhuyar Hizkuntza Zerbitzuak Proposatutako gaia: Fabrikazio-teknikak (Modulua) Proposatutako gaia: Soldadura eta galdaragintza (Heziketa Zikloa). Erdi maila Proposatutako gaia: Elementu finkoak (Modulua)\nElementu finkoak (Modulua) 1 Fabrikazio Mekanikoa (Lanbide Arloa) Fabrikazio-teknikak (Modulua) 1 Garraioa eta ibilgailuen mantenimendua (Lanbide Arloa) 1 Giro Naturaleko Soldadura (Modulua) 1 Instalazioa eta mantenimendua (Lanbide Arloa) Gehiago ... 1 Karrozeria (Heziketa Zikloa). Erdi maila 1 Lanbide Heziketa 1 Mantentze-lan elektromekanikoa (Heziketa Zikloa). Erdi maila 1 Mekanizazioa (Heziketa Zikloa). Erdi maila Soldadura eta galdaragintza (Heziketa Zikloa). Erdi maila 1 Urraduraren,elektrohigaduraren,ebaketaren, konformazioaren eta prozesu berezien bidezko fabrikazioa (Modulua) Guztiak ikusi ... gutxiago ...


Jolas-parke berria egin dute Apotzaga auzoan - Eskoriatza - Goiena.eus\nImanol Beloki 2017-09-08 10:06\nApotzaga auzoko jolas-parkea.\nApotzaga elizatean jolas-parke berria estreinatu dute abuztuan. Orain arte, urte askoan egon da jolas-parkea, eliza parean, baina ez zegoen egoera onean, eta, eraberritze lanak egin beharrean, berria egin dute, bi arrazoirengatik: batetik, konpondu arren, gaur egun indarrean dauden haur-jolas guneko baldintzak ez zituelako beteko, eta, bestetik, konponketa egitea garestiago irteten zelako. Horrenbestez, berria jarrita, prest dago jolas-parkea txikienen gozamenerako.\nEliza pareko zuhaizpean dagoen haurrendako parkea egurrezkoa da, eta kolore biziz margotu dute: bi dorretxo, alde batetik bestera pasatzeko sarezko pasabidea, txirrista, kulunka, eta kolpeen aurka segurtasuna bermatzen duen zoru berria jarri dute. Azken honetan, gainera, tokean aritzeko jolasa margotuta jarri dute. Bertan dauden jolas guztiak 3 urtetik aurrerako haurrei zuzendutakoak dira, eta dagoeneko erabilgarri dago auzotarrentzat edo bertara doan edozeinentzat.\n9.000 euroko kostua\nAbuztuan zehar egin dituzten lanak egiteaz material jasangarrien aldeko apustua egiten duen Nafarroako Mader Play enpresa arduratu da, eta, guztira, 9.000 euroko kostua izan dute jokoek eta lur berria jartzeak.


Materialen eta Prozesu Iraunkorren Ingeniaritza Doktoregoa - Doktoregoa - UPV/EHU\nMaterialen eta Prozesu Iraunkorren Ingeniaritza Doktoregoa\nDoktorego programa honen helburua da doktorego prestakuntza sendoa eskaintzea Materialen Ingeniaritzaren arloan, ikasleek, horrela, ikas dezaten garatzen material berriak edo gaur egun egon badauden materialetarako aplikazio berriak, landuta bereziki berrikuntzaren ikuspegitik; eta prestakuntza sendoa eskaintzea, halaber, Prozesu Jasangarrien Ingeniaritzaren arloan, pasatzeko erabiltzera ingurugiroan inpaktu txikiagoa izango duten prozesu eta produktuak.\nDoktoregoa amaituko dutenek gaitasuna izango dute bai ikerketan aritzeko (bereziki ingeniaritzaren esparruan edo ikerketa aplikatuan) bai enpresetan lan egiteko. Doktoregoan zehar ikasleak ikasiko ditu hautatutako ikerketa lerroko teknika aurreratu eta espezifikoak modu sakonagoan, eta ikerketari ekingo dio, etorkizuneko profesional moduan. Doktoregaiaren ikuspegia profesionala bada, punta-puntako edukiak eta gaiak landuko ditu, bokazio berritzailea izango duen profesionala izan dadin. Izan ere, ekoizpen sektore helduek beharrezkoa dute berrikuntza hori herrialde garatuetan irauteko eta, bestalde, ekoizpen sektore berriak sortu behar dira, balio erantsi handiko produktuei lotuta egongo direnak.\nKontsulta akademikoak: jesus.requies@ehu.eus\nBiopolimeroak eta Material Termoplastikoak\nAleazio metalikoak eta material konposatu biodegradagarriak\nBereizmen handiko laser-espektroskopia, lineala eta ez-lineala, material aktibo amorfoak eta kristalinoak (organikoak eta inorganikoak) aztertzeko\nBiomaterial polimerikoak aplikazio biomedikoetarako eta birsorkuntza-medikuntzarako: sintesia, prozesatzea, egitura eta propietateak\nEraikuntzako iraunkortasun integrala aztertzea, materialaren zientziatik eraikuntzako elementu, sistema eta prozesuetara\nSistema polimeriko bioaktiboak, elkarreraginen azterketa, mikro eta nano-egituratzea\nZementuan oinarritutako oreen zientzia eta teknologia. Hormigoi berezien eta matrize organiko indartuen prestazioak aztertzea.\nProzesu Iraunkorren Ingeniaritza\nProzesu termokimikoen garapena hondakin organikoen birziklapenerako\nErreakzio eta bereizketa sistema aurreratuen diseinua eta modelizazioa\nGainazaleko fenomenoak: tentsioaktiboak, emultsioak eta koloideak.\nKatalizatzaile eta prozesu berriak garatzea bektore energetiko berriak eta produktu iraunkorrak ekoizteko\nMaterial plastikoen eta konpositeen eraldaketa, fabrikazioa eta ezaugarritzeko teknikak. Prozesuaren diseinua eta prozesatzearen formulazioen eta baldintzen optimizazioa, fabrikatu beharreko materialaren arabera\nProzesu hidrometalurgiko berriak hondakin industrialen birziklapenerako


Musika-talde lokalek izena eman dezakete daborduko Sopelako jaietan jotzeko - Sopela - Hiruka.eus\nMusika-talde lokalek izena eman dezakete daborduko Sopelako jaietan jotzeko\nIratxe Olaizola 2020-02-17 12:12\nSopelako Udalak eta Jai Batzordeak lanean hasi dira jada 2020ko jaiak antolatzenko; hala, musika taldeek euren materiala aurkeztu ahal izango dute apirilaren 19ra arte.\nKurtzio Kultur Etxean aurkeztu ahal izango dituzte musika taldeek euren proposamenak, astelehenetik barikura, 11:00etatik 14:00etara eta 16:00etatik 20:00etara; baita zapatuetan eta domeketan ere, 10:00etatik 14:00etara eta 17:00etatik 20:00etara. Horretarako azkenengo eguna apirilaren 19a izango da.\nParte hartu ahal izateko, interesatuek gutxieneko oinarri batzuk bete beharko dituzte:\nGutxienez taldeko partaideetariko bat Sopelan erroldatuta egon beharko du.\nTalde bakoitzak bere biografía, taldearen musika entzun ahal izateko CD/USB edo esteka bat eta kontakturako telefono edo e-mail bat aurkeztu beharko ditu.\nBeharrezkoa izango balitz, parte-hartzaile guztien artean zozketa bat egingo da eta irabazleek San Pedro edo Karmenetako jaietan jotzeko aukera izango dute.\nTaldekideen artean emakumezkoen presentzia kontutan hartuko da.\nAurreko urte bietan (2018-2019) deialdi horretan parte hartu ez duten taldeek izango dute lehentasuna.


Karmania - Wikipedia, entziklopedia askea.\nKarmania, Gedrosia eta Drangianaren mendebaldean eta Arianaren hegoaldean zegoen.\nKarmania (antzinako grezieraz: Καρμανία) Asia erdialdeko antzinako eskualde baten izena da. Akemenestar eta Sasaniar Inperioen satraperria izan zen, egungo Irango Kerman probintzian zegoena.\nIparraldean Partia eta Ariana, ekialdean Drangiana eta Gedrosia, mendebaldean Persis eta hegoaldean Pertsiar Golkoa zituen. Mendilerro nagusia Semiramidis mendiak (grezieraz Σεμειραμίδος ὄρος, ziur asko egungo Elburz mendiak) eta ibai nagusiak Anamis (egungo Ibrahim Rud), Corios (egungo Shur Rud) eta Bagrada (egungo Nabend) zituen.\nBertokoek karmaniar (antzinako grezieraz: karmanoi; latinez: carmanii) zuten izena eta, Ptolomeoren esanetan tribuetan banaturik zeuden.


Tresnak | BBVA España\nAbangoardiaren teknologiarekin konponbideak eskaintzen dizkizugu, ezerk ez diezazun eragotz aro digitaleko aukerez gozatzea.\nBaliatu BBVAren tresnak zure finantzen segurtasun informatikoa indartzeko\nHanditu zure sarbideen eta transakzioen segurtasuna zure hatz-marka, aurpegia edo irisa erabiliz.\nGozatu aparteko segurtasun mailaz telefono edo Internet bidez egindako erosketetan Aqua txartelari esker.\nPiztu eta itzali txartelak\nKontrolatu zure txartelaren erabilera hori desaktibatuz lapurreta edo galera kasuetan, edo ez duzunean erabiltzen.\nAbisuak eta alertak\nJaso abisu eta alerta automatikoak balizko iruzur eta zibererasoen aurrean.\nBabestu begirada arrotzetatik BBVAren app-ean erakusten diren datuen pribatutasuna.\nHanditu oraindik gehiago txartelarekin egiten diren online ordainketak, zure identitatea 2 urratsetan berretsiz.\nNola handitu nire segurtasuna Interneten nabigatzean?\nInterneten segurtasunez nabigatzeko, aholku hauei jarraitzea gomendatzen dizugu zure datuak babesteko eta zibersegurtasun gorabeherarik ez jasateko:\nZure pasahitzak zureak bakarrik dira. Ez partekatu inoiz zure pasahitzen pin-a, zure kodeak edo pasahitzak inoirekin, eta ez sartu horiek txat, Whatsappeko mezu, posta elektroniko edo sms mezuren batean., eta ez itzazu barne hartu txateko mezu, mezu elektroniko edo sms mezuetan.\nEz partekatu datu pertsonalik ezezagunekin, ezta telefono dei batez edo posta elektroniko batetik edo zure mugikorreko sms batetik sartu izan zaren web batetik eskatzen badizute ere.\nEguneratu aldizka Interneteko zure arakatzailea, erabiltzen dituzun aplikazioak eta zure gailuetako (ordenagailua, ipad-a, mugikorra...) sistema eragilea. Antibirus bat eta antimalware bat ere instalatuta eta funtzionamenduan izan behar dituzu.\nBBVAren online bankura sartzeko, zure nabigatzailean 'www.bbva.es' helbidea tekleatzea da erarik onena. Saihestu Googleren esteketatik sartzea.\nEzagutzen ez duzun edo zerbaitengatik susmagarria iruditzen zaizun igorle baten mezu elektroniko edo sms bat jasotzen baduzu, irudiak edo testuaren idazketa izan, ez sakatu horiek eduki dezaketen estekaren batean.\nAzkenik, gogoan izan hau: BBVAk inoiz ez dizu eskatuko erabilera bakarreko koderik (OTP) posta elektronikoetan, sms bidezko mezuetan edo zuk hasi ez dituzun telefono deietan.\nZure kontu edo txartelekin erlazionatutako zibersegurtasuneko edozein gorabehera sufritzen baduzu, jarri harremanetan BBVArekin 900 102 801 zenbakian\nNola egin ditzaket online erosketak modu seguruan?\nGaur egun, Internet bidez erostea oso gauza segurua da. Nahikoa duzu aholku hauek kontuan izatearekin:\nEguneratu aldiro zure erosketak egiten dituzun gailuaren (ordenagailua, ipad-a, mugikorra...) sistema eragilea, eta instalatu eta izan funtzionamenduan antibirus bat.\nEz egin erosketarik Internetera wifi sare publiko batetik konektatzen bazara.\nEgiaztatu zure erosketa egiten ari zaren weba HTTPS (eta ez HTTP) hizkiez hasten dela.\nOraindik ezagutzen ez duzun online dendaren batean bazara, zure lehen erosketa egin baino lehen enpresaren informazioa aztertu behar duzu, 'Nortzuk gara' atala kontsultatuz, domeinu fiskala, helbide fisikoa, etab.\nIrakurri online denda horretan lehenagotik erosi izan duten jendearen iritziak.\nNola kudea ditzaket nire pasahitzak?\nEz da praktika segurua pasahitz bakar bat erabiltzea guztirako. Askotariko pasahitzak erabiltzea da gomendagarriena, webgune bakoitzerako bat, ahal bada. Era horretan, horietakoren bat agerian geratuko balitz, webgune jakin baten segurtasuna egongo litzateke arriskuan.\nZure 'erabiltzailea/pasahitza' bikoteak kudeatzen laguntzeko, pasahitzak kudeatzeko programa batean gordetzea da gomendagarriena, nagu nagusi bat izanez horra sartzeko. Era horretan, nahikoa izango duzu gako bakar bat memorizatzearekin gainerako guztietara sartzeko, eta horiek zeuk nahi bezain konplexuak izan ahalko dira, ez delako egongo ahazteko arriskurik.\nZer abantaila ditu Biometria autentikazio-metodo gisa erabiltzeak?\nBiometria da, gaur egun, autentikazio-sistema seguru, eroso eta fidagarriena zure kontua babesteko eta nortasuna ordeztea saihesteko.\nIdentifikaziorako teknologia horrek pertsona bakoitzaren datu fisiko propio multzo bat erabiltze du, esaterako hartz-marka, aurpegia edo irisa. Horiek bakarrak eta besterenezinak direnez, oso zaila da lapurtzea edo faltsifikatzea.\nSarbide-metodo gisa zure biometria aktibatuz gero, zure kontuetara sartu eta eragiketak berehala egin ahalko dituzu zure eragiketak egiteko pasahitzak gogoratzen edo SMS bidez berrespen edo baimenerako gakoak jasotzen ibili beharrik gabe.\nNola aktibatu edo desaktibatu dezaket modu diskretua app-ean?\nModu diskretuak indartu egiten du zure online segurtasuna app-ean, posizio globalean aldi baterako edo etengabe ezkutatuz zure kontuetako zenbatekoak eta produktu batzuen xehetasuna, nahi duzun tokitik lasaitasunez kontsultatu ditzatzen.\nModu diskretua aktibatzeko edo desaktibatzeko, hauxe egin behar duzu:\nGoiko eskuinaldean, sakatu Menua > Ezarpenak > Modu diskretua\nAukeratu zure informazioa zenbat denboran ezkutatu nahi duzun, aldi batean edo era iraunkorrean.\nAldi baterako aktibatzen baduzu, zure informazioa saioa itxi arte ezkutatuko da. Era iraunkorrerako aktibatzea nahiago baduzu, zure kontuen guztizkoak eta zure erosketen, ordainagirien edo diru-sarreren zenbatekoak ezkutatu egingo dira, zeuk eskuz desaktibatzen duzun arte.\nOraindik ez zara BBVAren bezeroa?\n10 minutu urriren buruan funtzionatzen jarri dezakezu zure kontua, eta baita gure tresna guztietarako sarbidea ere zure finantzen segurtasuna indartzeko.


Lapurrak bideetan - Ahotsak.eus\nLapurrak bideetan Garai batean Fanderia inguruan lapurreta asko izaten omen ziren, harik eta Eibarren pistolak egiten hasi ziren arte. Pistolokin hasi ziren ibiltariak lapurrok uxatzen. Lapurrek ihes egiten zuten bidea oraindik ere "Lapur Bide" izenez ezagutzen da. Garai hartan inguruko ferietara jendea oinez mugitzen zen, lapurren zorionerako.\nBideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan ONA-075-015 kodeko bideoa nahi duzula aipatzea: ahotsak@ahotsak.eus\nGarai batean Fanderia inguruan lapurreta asko izaten omen ziren, harik eta Eibarren pistolak egiten hasi ziren arte. Pistolokin hasi ziren ibiltariak lapurrok uxatzen. Lapurrek ihes egiten zuten bidea oraindik ere "Lapur Bide" izenez ezagutzen da. Garai hartan inguruko ferietara jendea oinez mugitzen zen, lapurren zorionerako.\n- Eta sorgiñen kontuak ziren ba hemen sorgiñak Fanderixan. Horri Fanderixan Lapurbide ondiok be bide bati Lapurbide esaten xaue ondiok. Hor egoten ziren atrakuok eta zerok. Hemen Balantzategiko Mariano zan bat, harek esaten eben hori Eibarrek kendu zittuala danak, pistolia etara ebenian.\n- Hori entzunda dakat nik.\n- Entzunda. Eibarrek kendu zittuala horreik danak.\n- Lapurrok orduan kendu zirela hemen. Ondiok be han dau bide bat, zuek ez zai konturatuko, hantxe dau goittik behera zoiazela ezkerretara, bide bat ikusiko dozue ondiok, oin nehikua garbi dau, ha da Lapurbide. Handik ihes itten euen lapurrok eta hari esaten xako Lapurbide, Fanderixan. Eta hor ibilliko ziran sorgiñok-eta.\n- Lapurbide, lapurrak ze ziren, bide lapurrak edo?\n- Klaro, bide lapurrak, eta gabien badakitzu orduan lapurrak egongo ziren oingo moduan edo antzera igual. Txahala saltzen, orduan ez zan automobillik eta trenik-eta, orduan oiñez ibiltten zan. Eta Mondrauera, ohittura haundixa euen Mondrauera ferixara fateko, asko egon zan hemen. Neu be aittakin fanda nago astuakin, astua saltzera Mondrauera, eta orduen bueltan oiñez etorten ziñan. Harutz oiñez eta bueltan be oiñez.\n- Harutz diru barik eta honutz diruaz.\n- Klaro. Eta han baten batek zainttu itten zeuen. Bueno, hola pentsau itten dot nik e?\n- Bai, bai, hola izango zan.\n- Eta hori esaten eben, hori Eibarrek kendu zittuala horreik, pistolia etara ebenian, orduen fan zirala danok.\n- Jentia pistoliakin ibiltten hasi eta defendiu.\n- Jentia defendiu, baten bat etorten bazan zera, pistolia etara eta billurra, badakitzu. Bizixa estimau, normala dan moduen.\n- Eta Sakamantekasena hemen zueri ez otsuen itten? Hemen ez zan entzuten?\n- Bai entzun, entzun itten zan Sakamantekas gure mutiko denporan entzuten zan, bai. Sakamantekasak billurketara, billurra sartzeko.\nZubiriko uren ospea Ilurdotzeraino hedatua


Euskarak denon konpromisioa behar du - etakitto.eus\nETA KITTO 2016, Mai 03\nKonpromisoa, grina, integrazioa, ikuspegi estrategikoa, motibazioa… bezalako hitzak entzun ditugu gaur goizean Eibarren, Portalean izandako Euskararen Transmisioari buruzko VI. Mintegian. Han bildutakoek arretaz entzun dituzte hizlariek esandakoak eta giro bikaina sortu da batutako guztion artean.\n“Gazteek ez dakite euskara hizkuntza gutxitua dela” goiburua izan du UEMAko Xabi Aizpuruaren hitzaldiak.\nAizpuruak argi utzi du transmisioa ezinbestekoa dela euskararen biziberritzean. Bere esanetan, “eskola ez da nahikoa, eremu asko dago eta familiaren eragina oso inportantea da”. Herri euskaldunetako DBHko ikasleekin ikerketa egin du Aizpuruak, gaztetxoen buruetan zer dagoen aztertu du, eta ondorio nagusia da gazteek ez diotela euren buruari planteatzen euskara hizkuntza gutxitua dela eta desbentajan daudela. Oro har ez dira konsziente. DBHko 10 ikasletik 4k uste dute euskara hizkuntza gutxitua dela. Gazteen artean ez dira lantzen soziolinguistikari buruzko gaiak (elebitasuna, diglosia…) eta hau akats handia da.\n“Gazteek ez dakite euskara hizkuntza gutxitua dela baina gizarteak ere ez daki. Eskolan landu beharreko gaia da, azken finean eskola baita euskararen trasnmisioaren motorra (hiztunen %80ak eskolan ikasi du euskara). Ahalegin berezia egin behar dugu hizkuntza gutxiatua delako. Kontzientzia hartzea oso inportantea dela esaten badiegu, gehiago jakingo dute. Interpretatzeko erramintak eman behar dizkiegu DBHko ikasleei. Gurasook ere paper inportantea daukagu guzti honetan, grina atera behar dugu gurasook euskara transmititzerakoan”, esan du Aizpuruak.\nJon Maia: “Gaurko emigranteak gureganatu behar ditugu”\nJon Maia bertsolariak bere bizipen pertsonalaren gainean hitz egin du. Bere familiaren jatorria (aita Zamorakoa eta ama Extremadurakoa) disimulatzen zuela aitortu du Maiak: “Abizenak esaten zirenean gaizki pasatzen nuen nik. Lotsa ematen zidaten nire aitaren eta amaren abizenek. Bertsotan ere saiatzen nintzen estaltzen nire jatorria. Nire gabetasun linguistikoarekin egin behar izan nituen lehen bertsoak eta trantzetik ahal nuen bezala irten behar nuen. lehen txapela irabazi eta gero gurasoei ez nien utzi jende aurrean ni zoriontzen, ezkutatzen ibili nintzen . Obsesioa estaltzea zen”.\n25 urterekin hasi zen Jon Maia bere buruari galdetzen “zergatik matrikulatzen duten euren semea ikastola batean zamorano eta extremeña batek. Ikastolak popularrak zirelako, herritik jaiotakoak, eta nire gurasoek ekarritako kontzientziarekin bat egiten zutelako“.\nMaiaren ustetan, “gaur egun integrazio linguistikorako protokolorik ez badago, pentsa Francoren garaian etorri ziren horientzat…, bi komunitate kulturalak ez dira elkartu. Orduan etorritakoek ez dute euskara ikasi baina euren bilobek egiten dugu eta euskararen etorkizunaren parte gara”.\nEtxe erregionalekin elkarlanean dabil azken urteetan Jon Maia eta beti Euskal Herriarekiko esker ona azaldu diotela esan du. “Euren biloba guztiek dakite euskara, euskararen ekosistemaren parte dira eta hurbilpen eta zubigintza egin behar dugula uste dut. Dena dela, estrukturalki oraindik bi mundu garela uste dut”. Elkar ezagutzea ezinbestekoa jotzen du: “Gu gara gutxituak, guk lortu behar ditugu hiztun berriak, guk daukagu beharra. Gaurko emigranteak gureganatu behar ditugu. Lehengo akats berak egiten ari gara. Jarrera enpatikoa beharrezkoa da lehengo eta gaur egungo emigranteekin. Integraziorako bide zuzenena da euskara. Elkar ezagutzea beharrezkoa da, hortik hasten da dena. Ez ezagutzeak sortzen duen beldurra gainditu beharra dugu, eta lehen egindako akatsak (mesfidantza, klitxeak…) gainditu”.\nEstitxu Garai publizista eta EHUko irakasleak euskararen marka irudia eta marka nortasunari buruzko gogoeta egin du. Lehenengoa guk kontrolatu dezakegun guztia da: identidade korporatiboa, logotipoa, eskaintzen dugun produktua…. Eta bigarrena, “marka irudia”, beste gauza bat da eta sekulako garrantzia dauka: jendeak buruan duena, nola ikusten gaituzten, hain zuzen ere. Beraz, esperientziekin lotutako zerbait da. Publizistek etengabe biak berdintzeko ahalegina egiten dute, eta horri markagintza edo branding-a deitzen diote. Estitxuren esanetan, “balio batzuen gaineran erabaki behar da euskararen markagintza. Mundu globalean kokatu behar da euskara. Eta horretarako gutxieneko gizarte akordio bat egin behar da. Diskurtso egituratu bat behar da, eta sinesgarria, ezberdina eta erakargarria”.\nMotibazio ideologikoak inportanteak dira hizkuntzaren ikuspegitik baina are gehiago sinbolikoak eta erreferentzialak. “Gertutasuna, bertakotasuna, konfidantza, herriaren izaera… baliabide sinbolikoak dira eta hauek hizkuntzaren bidez lor daitezke, guzti hau markaren eraikuntzaren parte da. Euskarak aktibatu ditzake konnotazio guzti hauek soilik erabilita. Gainera euskara gazteekin eta modernotasunarekin lotuta dago. Hau guztia diskurtsoan txertatu behar dugu”.\nErakundeek eta eragileek hausnarketa bat egin behar dutela dio Garaik, “diskurtso hori proiektatzeko, denon artean ikuspegi estrategikoa egiteko eta, azken batean, euskararen marka eraikitzeko”.\nDonostiako Bagera elkarteko Aitziber Gurutzeagak “Egian euskaraz bizi nahi dugulako” proiektua azaldu du gaur Portalean izandako mintegian. Auzoko eragileei deitu zieten eta ezer baino lehen diagnostikoa eta plangintza egin zuten eskola barruan eta auzoan bertan. Helburua Egiako euskaldunak ahalduntzea zen. “Astebetez euskaraz bizitzea proposatu genien, eta jolas bat bezala planteatu genuen. Horretarako aholku batzuk eman genizkien: beti ere iribarrea erabiltzea (agian iribarreak izan behar du euskararen marka), lehen hitza beti euskara izatea, euren portaera inoiz ez justifikatzea… Guztira 8 astetan 170 lagunek jardun zuten, eta 63 eragile izan ziren. Zalantzarik gabe kontzientzia ariketa garrantzitsua izan da, txipa aldatzeko balio izan du”.\nElizabeth Lema Eibarko Arrateko Andra Mari ikastetxeko irakaslea da, eta bere lan orduetatik kanpo guraso talde bati euskara klaseak ematen dizkio. Bere esperientziaren berri eman digu: “Guraso batzuk eskola eta etxearen artean jarraipen bat egon behar zuela ikusi zuten eta ikastetxera etorri ziren eurendako euskara eskolak eskatzera. Txikitan ikasitakoa berreskuratu eta euren seme-alabei etxeko lanekin lagundu nahi zieten, eta, kasu batzutan zerotik hasi ziren, ezer jakin gabe”. Eliren esanetan motibazioa da guraso hauek amankomunean daukatena, ikasteko gogoa, hain zuen ere. “Gurasoak ostegunetan etortzen dira klasera, seme-alaben eskola orduetan. Asko ikasten ari dira, lotsa galdu dute eta ikasitakoa erabiltzen hasi dira dagoeneko. Euskara hitz egiten dutenetik haurrak zoriontsuago daude. Oso pozik gaude eta hurrengo ikasturtean esperientzia honi jarraipena eman nahi diogu, baina, zoritxarrez, ez dago gure esku”.\nEibarko San Andres ikastetxeko Juani Iriondo ikasketa buruak eskolan martxan jarritako Eusle metodoari buruz egin du berba. Euskararen erabilera bultzateko zerbait egin behar zutela argi zeukaten eta horregatik animatu ziren programa hau martxan jartzera. “Eusleak dira plangintza horren oinarriak, eusleak beti euskaraz hitz egin behar dute, nahiz eta berari gazteleraz egin. LH3 eta LH6 bitarteko ikasleekin jardun dugu. Argi genuen borondatezko zerbait izan behar zela, baina haur asko apuntatu ziren. Logoak eta kamisetak atera genituen eta prestigio zuen zerbait zela azaldu genien. Denek nahi zuten eusle izan, horregatik astelehenean erabaki egiten genuen zeintzuk izango ziren aste horretako eusleak eta euren argazkiak kortxoan jartzen genituen. Ostiralean hausnarketa egiten zen. Euslearen erabakiak eragina du euskararen erabileran. Zenbat eta gehiago hitz egin besteek ere gehiago egingo dute. Iruditzen zaie eusle izatea ona dela, positiboa”. Bideo batean San Andres ikastetxeko ikasleen iritziak entzun ahal izan genituen: beraien esanetan eusle izateak lagundu egin die euskaraz gehiago hitz egiteko eta euskara salbatzeko konpromiso bat hartzen dutela argi daukate.\nDeñe Zabala Elgoibarko Ikastolako Guraso Elkarteko kidea da, eta horren baitan sortutako euskara taldearen berri eman du. 2014an sortu zen euskara taldea, 8 kide dira eta hilean behin biltzen dira. Euren erronkak dira gurasoen artean motibazio ekintzak bultzatzea eta euskararen erabilera ahalik eta handiena izateko gurasoen arteko harremanak aztertzea. Eskolako sarrera eta irteeran guraso asko pilatzen zirela ikusita, kartel handiak jarri zituzten eskolan bertan “izan ispilu umeentzat”, “haurrak euskaraz ari dira, eta zuek?” bezalako mezuekin. Euskara taldeak egiten dituen jarduera guztietan ere kartel hauek erabiltzen dituzte. Deñek azaldu zuenez, “ekainean, ikastolaren egunean, euskararen erabileran eragiteko bi gune jarri genituen. Konpromiso bat eskatzen genien gurasoei, joku baten bitartez. Konpromisoa hartzen zutenei piruleta bat ematen genien. Giro polita sortu genuen eta 682 pertsonek hartu zuten euskara erabiltzeko konpromisoa. Berripapera ere badaukagu, euskara hutsean, eta gurasoen whatsapp taldeetan ere eragiten saiatu gara. Errezeta bat ere egin genuen euskararen egunean. Lanean jarraitu behar dugu eta gure asmoa euskara taldean ikasle eta irakasleak ere sartzea da”.\n#euskararen erabilera#euskaren transmisioa#mintegia\n« Umeen Eguna Urkizuko barraketan Gazte koadrilek San Juanetarako laguntzak eskatzeko epea zabalik »


Gaur hasiko dira Tolosako Izaskun auzoko jaiak. Noticias de Gipuzkoa\nGaur hasiko dira Tolosako Izaskun auzoko jaiak\nTxupinazoa 18.00etan botako dute eta, besteak beste, danborrada eta kontzertuak izango dira\nTolosa - Gaur hasi eta igandera bitarte luzatuko dira Izaskun auzoko festak. Hamabi urte dira dagoeneko jaiak berreskuratu zituztela eta aurten eta adin eta gustu guztietako jendearentzat antolatu dituzte ekitaldiak.\nHorrela, gaur 18.00etan jaurtiko dute jaiak iragarriko dituen txupinazoa eta jarraian txokolate jatea eta buruhandiak izango dira. Ondoren, 19.30ean, trikipotea izango da, 21.00etan auzo afaria, 22.30ean danborrada eta gauerdian Oztopo eta Laket taldeen kontzertuak izango dira.\nEgitarauarekin jarraituz, bihar 11.00etan entzierro txikia izango da Zabalarreta parkean eta ondoren, 12.00etan, buruhandiak. Izaskun plazan egingo den auzo bazkariaren ostean sagardo dastatzea iragarri dute 18.30ean, zahagi ardoa 21.00etan eta ilun-tzean kontzertuak izango dira. Nikotina eta Little Martin Selektah eta Glaukoma taldeak arituko dira 23.00etatik aurrera. Azken hau emanaldi berezia izango da, izan ere denboraldi baterako talde tolosarrak Gipuzkoan emango duten azken kontzertua izango da.\nIgandeari dagokionez, 10.30ean tortilla prestaketekin hasiko dira lehiaketako parte-hartzaileak antolakuntzat emandakoarekin. Ondoren, 11.00etan, umeentzako jolasak izango dira, eta 12.00etan tortilla txapelketa hasiko da. Ondoren, pintxo-potea izango da. Eguerdian, 14.00etan zahagi ardoa izango da, 15.45ean apar-festa haurrentzat, 17.00etan magia emanaldia Sputnik plazan eta 19.00etan amaiera festa egingo dute piñatarekin. - M.S.S.


Irekia Eusko Jaurlaritza - Gobierno Vasco :: Arabako Errioxako campus enogastronomikoaren edizio berria\nArabako Errioxako campus enogastronomikoaren…\n<img src="https://www.irekia.euskadi.eus/uploads/cover_photos/42058/original/2017-11-09-PHOTO-00000196.jpg" style="max-width:100%" alt="" />\nMaider Etxebarria Turismo eta Ostalaritzako zuzendariak, gaur, Arabako Errioxako campus enogastronomikoaren edizio berriaren irekiera-ekitaldian parte hartu du. Campusa establezimenduek Enoturismoarekiko duten sentsibilitate-maila hobetzea bilatzeko sortu zen.\nMaider Etxebarriak esan du “erreferentea dela prestakuntzan, zehazki hori baino askoz ere gehiago delako: campusa ez da prestakuntza-espazioa bakarrik. Ikaskuntza da, eztabaida, trukea eta Arabako Errioxako unibertsoaren ezagutza”.\nEtxebarriak esan du hemen, enogastronomia bisitatzen gaituztenen motibazio nagusietakoa dela aintzat hartuta, haren aldeko apustua egiten duten proiektuak sustatzea ezinbestekoa dela.\n“Proiektu honek dituen helburuekin bat gatoz Sail honetan ere: sektoreko profesionalentzako prestakuntza hobearen garrantzia; urtaroen araberako banaketa barik, urte osoa aintzat hartzea; eta negozio-aukerak sortzea Arabako Errioxako enpresentzat, izan ere, ikastaroa dela eta, elkarreraginean jardun ahal izango dute sektoreko beste enpresa eta eragile batzuekin”, esan du turismoko zuzendariak, amaitzeko.\nCampusak Enoturismoko prestakuntza-plan sendoa proposatzen du; gai askotako 35 ikastaro berezi baino gehiago ditu, profesionalek ezagutzak areagotu, birziklatu eta espezializatu ahal izateko.\nRT @Irekia: [ENOTURISMO] El campus enogastronómico de #RiojaAlavesa abre una nueva edición ➡ https://t.co/wkvKO9fEyQ https://t.co/OeyUFQnVAJ\n[ENOTURISMO] El campus enogastronómico de #RiojaAlavesa abre una nueva edición https://t.co/I3Ipag0l6i … https://t.co/9sSdHrgs4w\n2017-11-09-PHOTO-00000196.jpg 70 KB (jpg)


Andueza, Chacón eta Tejadak John Coltrane gogoratuko dute Klubako kontzertuarekin - Kutxa Kultur\nAndueza, Chacón eta Tejadak John Coltrane gogoratuko dute Klubako kontzertuarekin\nMikel Andueza saxofoi-jotzaileak, Joaquin Chacón gitarristak eta Gonzalo Tejada kontrabaxu-jotzaileak John Coltrane (1926-1967) saxofoi-jotzailearen eta, zehazkiago, haren Crescent LParen omenezko kontzertua eskainiko dute ostegunean, otsailaren 10ean, Kluban (21:00).\nHiru musikariak, Euskal Herriko Goi Mailako Musika Ikastegian irakasle direnak, bateriarik gabe ezohiko hirukotea osatuz agertuko dira Crescent Coltrane deitu duten topaketan, kontzertu honetan gogoratu nahi duten musikariari eta diskoari erreferentzia eginez. Hirukotearen proiektu hau inspiratu duen estatubatuarraren jatorrizko grabazioa 1964an argitaratu zen, inflexio-puntua izan zen haren obran, eta XX. mendeko funtsezko artista baten musikan arorik espiritualena ireki zuen.\nAndueza Chacón Tejada Trío-ren kontzertua Kutxa Kultur, Musikene eta Jazzaldiaren arteko lankidetzari esker joan den urtarrilean hasitako zikloko bigarrena da. Kontzertuak hileko bigarren ostegunetan egiten dira Tabakalerako Kutxa Kultur Kluba gunean eta hainbat eratakoak dira. Musikene arduratzen da bere irakasleen kontzertuak programatzeaz, guztiak jazzaren munduan ospe ukaezina duten famatuak direlarik, baita ikastegian bertan Masterreko ikasketa ofizialak amaitu dituzten profesional gazteen kontzertuak ere. Topaketa horiez gain, Euskal Herriko Goi Mailako Musika Ikastegiko egungo ikasleek eskaintzen dituztenak eta irakasleek gidatutako Jam Sessions delakoak ere izaten dira, lurraldeko musikarien parte-hartzea sustatu nahirik. Jazzaldiak, bere aldetik, estatu- edo nazioarte-mailako kontzertuak programatzen ditu, Rick Margitzak joan zen urtarrilaren 13an eman zuena, adibidez.\nInformazioa eta sarrerak (3/5 €)\nSaxofoi klasikoan graduatua, jazz-saxofoian diplomatua eta Hezkuntzaren Psikoteknikan doktorea, Mikel Andueza nafarra estatuko auditorium garrantzitsuenetan aritu da. Hogeita hamarren bat jazz-disko baino gehiago grabatu ditu, Amusia nabarmentzen delarik horien artean. Bere jazz-jarduera zabalean Manhattan Transfer, Phill Woods, Randy Brecker, Kurt Elling, Tete Montoliu, Dick Oatts edo Pedro Iturralde artistekin aritu du. Musika klasikoan orkestra askorekin kolaboratu du eta kontzertuak eman ditu hainbat herrialdetan. Irakasle gisa eskolak eman ditu Bartzelonako Lizeoko Kontserbatorioan Taller de Músics eta L’Aula de Música Moderna i Jazz delakoetan, Madrilgo Musika Sortzailearen Eskolan, Nafarroako Goi Kontserbatorioan, eta Jazz Saxo Gradua eta Masterra ezarri ditu Musikenen.\nJoaquín Chacón gitarrista eta konpositorea Madrilen jaio zen 1962an eta Madrilen eta Bartzelonan zeuden lehenengo jazz-eskoletan ikasitakoa da. John Abercrombie, Dave Liebman, Joe Henderson, Barry Harris, Bruce Forman, Richie Beirach eta Jerry Bergonzy musikariengandik jaso du prestakuntza. Neobop taldean Javier Colina eta Chano Domínguezekin elkarlanean jardundakoa, Solar-en Uffe Markussen saxofonista eta klarinete-jotzaile daniarrarekin topo egin zuen, lankidetza estua garatuz bien artean. Talde propioa osatu du, eta, aldi berean, beste hainbat talderekin lan egin eta grabatu du, beti nazioarteko artista ospetsuen ondoan, hala nola Jim Snidero, Bobby Floyd, Mike Richmond, Billy Hart, Al Foster, Kevin Hays, Keith Copeland, Ben Stivers, Pedro Ruy Blas, Perico Sambeat, Jorge Pardo, Judy Niemack, Dave Liebman, Richie Cole, Doug Raney, Kirk Macdonald, Ben Besiakov eta Ole Jacob Hystad, besteak beste.\nGonzalo Tejada (Donostia, 1960) konpositorea da, eta baxu elektrikoa eta kontrabaxua jotzen ditu. Interprete gisa jazzaren esparruan garatu du bere ibilbidea, estatuko eta atzerriko bakarlari ugariri lagunduz eta disko askotan kolaboratuz. Bere izenean bost CD argitaratu ditu: Ziklo 1 (1994), En tránsito (2000), Encore (2005), Special Trio-Tribute to Chet (2011) eta Norma Jeane Baker (2015). Konpositore gisa, obra ugari idatzi, jo eta grabatu ditu, jazz-talde eta talde klasikoetarako: hari-laukote, haize-boskote, piano- eta txirula-bikote edo ganbera-orkestrarako, baita Big-Band taldeetarako konposizioak eta moldaketak ere. Jazz-kontrabaxu eta errepertorio klasikoko irakaslea da Musikenen, eta Jazz Saileko burua ere izan da bertan. Hiru liburu idatzi eta argitaratu ditu: Charlie Parker, lenguaje y técnicas de improvisación, Técnica avanzada para el contrabajo de jazz solista eta Keep Walking.\n[irakurri gehiago: prentsa-oharra…]


EUSKARAZKO PRODUKTUEN KATALOGOA BANATU DA AURTEN ERE BERMEON\nUrteko garai honetan seme-alabei edo ingurukoei euskarazko liburuak, musika edota jokoak erosi eta oparitzeko aukera paregabea izaten dela kontuan hartuz, Euskarazko Produktuen Katalogoaren 1.800 ale banatuko dira Bermeon. Ikastetxeen bitartez, familia bakoitzari helduko zaio katalogoa eta, horrez gain, udal egoitzetan eta honako dendetan egongo da eskuragai: Luma, Aue, Muruaga, Kuku enea eta Udane.\nBeste urte batez, Euskal Herriko 140 bat udal eta mankomunitatetako Euskara Zerbitzuek Euskarazko Produktuen Katalogoaren edizio berria osatu dute, aurtengoa 19. edizioa, hain zuzen ere.\nBai webguneak bai paperezko edizioak berrikuntza nabarmenak estreinatu dituzte aurten. Horrela, bietan bi atal jasoko baitira: 0-12 urte bitarteko haurrentzako produktuekin osatua bata, eta 12-16 urte bitarteko gazteentzako produktuekin osatua bestea.\nGainera katalogoa.eus webgunearen eraberritze sakona egin da. KATALOGOA.EUS urte osoan berritzen doan webgunea da. Dagoeneko 6.000 produktu baino gehiago biltzen ditu 2 atal nagusien artean, eta bere helburu nagusia da merkatuan aurki daitezkeen euskarazko produktuak erabiltzaileen eskura modu erraz batean jartzea.\nBadakizu gidabaimena euskaraz ateratzeko diru-laguntza jaso dezakezula?


Iztuetaren jaiotzaren 250. urteurrena ospatzeko hainbat ekintza prest dira | El Diario Vasco\nTolosa GoierriIztuetaren jaiotzaren 250. urteurrena ospatzeko hainbat ekintza prest dira\nIztuetaren jaiotzaren 250. urteurrena ospatzeko hainbat ekintza prest dira\nJuan Ignazio Iztueta.\nIRAOLA ZALDIBIA. Domingo, 19 noviembre 2017, 00:38\nHilaren 29an beteko dira 250 urte Juan Ignazio Iztueta Etxeberria jaio zela. Hori dela eta ekintza asko eta handiak izango dira, egun horretara bitarte, aurrekoan, alkateak eta Iztueta Elkarteko arduradunek eman zuten prentsaurrekoan azaldu zutenez.\nJuan Ignazio Iztuetak bizitza oso mugitua izan zuen, bai burutu zituen lanengatik eta baita justiziaren aurrean behin baino gehiagotan agertu behar izan zuelako. Baina, batez ere, dantzari, dantza-maisu, idazle eta bertso-jartzailea izan zen. Hain zuzen, herritar batek komentatu digunez, «aukera bikaina zen urteurren honetan bere bertsoekin liburu eder bat publikatzeko, bertsoak, dagozkien komentarioekin, antolatuta baitaude. Beste batean beharko du», esan digu etsipenez bertsoen antolatzaile horrek.\nBertsolaria ote zen jakin aurretik, bi aipamentxo egingo ditugu. Hau dio Orixek: «Poeta gaia zen inolaz ere Iztueta, bere burua lantzeko bidea izan balu». Eta beste hau Manuel Lekuonak idatzia da: «Olerkari bezela, Iztueta etzan izan beste munduko gauza. Bañan, ori bai, gai ortan ere asko ageri izaten zitzaion bere beste alderdia, bertsolari-alderdia. Nolanai dala, itz-neurtua oso ondo ta «aire ta bote» esan oi dan bezela, erabiltzen zuan».\nKontuak kontu, egin direnez gain honako ekitaldi hauek daude hemendik hilaren 29ra: hilaren 23an, osteguna, 'Iztuetaren garaia eta lanak', 18:30ean Karreranea Kultur Etxean. Hizlaria: Gerardo Elortza. Hilaren 26an, igandea, Iztuetak jasotako dantzen erakustaldia, 12:00etan plazan. Parte hartzaileak: Donostiako Udaleko txistulari taldea, Zaldibiako txistulariak eta Gipuzkoako hainbat dantza taldeetako kideak. Hilaren 29an, asteazkena, Iztuetari omenaldiak. Dantza Saio bereziak Gipuzkoako hainbat herritan. Zaldibian Iztueta dantza taldearen erakustaldia, 18:30ean, Txamarretxe plazan. Dantzari, dantza talde eta dantza zale guztiek, Iztuetaren jaiotegunean, hura omentzeko aukera izango dute.\nErakusketa, hilaren 29ra arte, egongo da Karreane Kultur Etxean 'Juan Ignazio Iztueta': astelehenetik ostiralera 17:00etatik19:30era.\nTobera Musika-eskolako ikasleen lana jendaurrera 'Euria' de Markeliñe, premio al mejor espectáculo Feten 2017, hoy en el Gurea


Buruntzaldeako Udalek ikasturte berriko euskara zerbitzua aurkeztu dute | El Diario Vasco\nCulturasBuruntzaldeako Udalek ikasturte berriko euskara zerbitzua aurkeztu dute\nBuruntzaldeako Udalek ikasturte berriko euskara zerbitzua aurkeztu dute\nAndoain, Astigarraga, Hernani, Lasarte-Oria, Urnieta eta Usurbileko euskaltegietan euskara ikastea doakoa edo ia doakoa dela adierazi dute\nEL DIARIO VASCO Sábado, 7 septiembre 2019, 16:47\nAndoain, Astigarraga, Hernani, Lasarte-Oria, Urnieta eta Usurbilgo Udalek aurten ere elkarren eskutik deia egin diete herritarrei, euskara ikasi edo hobetzeko helburuarekin euskaltegietan izena eman dezaten.\nAipatutako sei Udalak Andoainen elkartu dira Buruntzaldeko zortzi euskaltegietako ordezkariekin batera, helburu batekin: euskaltegiek 2019-2020 ikasturterako martxan duten matrikulazio kanpaina babestu eta herritarren artean bultzatzea. Manuel Larramendi euskaltzale sutsuaren bustoaren bueltan elkartu dira sei udaletako ordezkariak eta zortzi euskaltegietakoak. Ezaguna da Manuel Larramendik euskarari buruz (euskararen gramatikari buruz, zehatzago esanda) idatzi zuen leloa: «ezina, ekinez egina».\nLarramendiri jarraituz, Udalek adierazi dute, inondik ere ez dela «ezinezkoa» euskara ikastea; alderantziz, pixka bat saiatuz eta «ekinez», beste edozein hizkuntza bezala ikas litekeela. Oso modu errazean: ikasiz erabili, eta erabiliz ikasi. Horretarako laguntza eta babes handia da, oso garrantzitsua, euskaltegietan eskuratzen dena. Euskara ikasteko eta euskaraz aritzeko aukera ematen baitute euskaltegiek.\nGainera, ez da garestia, merkea baizik, Buruntzaldean euskara ikastea. Sei herrien artean badira ezberdintasun txiki batzuk, baina sei kasuetan ia-ia doakoa da, eta kasu batzuetan guztiz doakoa euskara ikastea, baldintza batzuk betez.\nSei udalek ematen dituzte dirulaguntzak, eta baldintzak oso antzekoak dira. Herri guztietan nahitaezkoa da bermatzea klaseetarako gutxieneko asistentzia mailaren bat (% 80 - % 85); dirulaguntzen kopurua herriz herri aldatu egiten da, eta matrikularen % 70etik % 100era bitarteko laguntzak ematen dituzte Udalek.\nUdalek emandako dirulaguntza hauez gain, HABEk ere dirulaguntzak ematen ditu. Horregatik, bada, ez da garestia, merkea baizik, kasu askotan doakoa izateraino, euskara ikasteko euskaltegian matrikulatuta aritzea Buruntzaldean.\nBeste ikasturteetako datuak\nMatrikulazio eta informazio epea irekita dago (ikasketa-motak, ordutegiak, dirulaguntzak, eta abar). Euskaltegietan egin behar da matrikula, eta bertan eskuratu liteke norberak behar duen informazioa. Aldi berean, ordea, Interneten ere eskura liteke euskaltegiei eta euskara ikastaroei buruzko informazioa, bai udal bakoitzaren web gunean, eta baita ere eskualdearen webgunean.\n'Bizi Kirola Euskaraz' ekimena antolatu dute Basaurin Langabe donostiarrentzako doako euskara ikastaroetan izena emateko epea ireki edute


Avanza 2 plana urtarrilean jarriko da indarrean, "krisiari aurre egiteko" | Consumer\nAvanza 2 plana urtarrilean jarriko da indarrean, “krisiari aurre egiteko”\nMiguel Sebastián Industria, Turismo eta Merkataritza ministroak esan du eduki digitalak izango direla "herrialdea modernizatzera" bideratutako proiektu honen ardatz nagusietako bat.\nMiguel Sebastián Industria, Turismo eta Merkataritza ministroak Avanza 2 plana behin betiko onartzeko data berretsi du. Plan hori asmo handiko proiektua da, “herrialdea modernizatu eta krisiari aurre egiteko”. Urtarrilean jasoko du zirriborroak behin betiko oniritzia, eta atzerapen txiki bat izango da, Gobernuak urte honen amaieran aplikatu zituen hasierako aurreikuspenen aldean.\nEduki Digitalen Nazioarteko II. Foroaren (FICOD 2008) sari-banaketan egin zuen Sebastiánek iragarki hori, eta, gainera, sektoreko profesionalen aurrean ziurtatu zuen “eduki digitalak ardatz nagusietako bat izango direla” Plan Avanza 2 planaren barruan. Zehazki eta neurri handiagoan, belaunaldi berriko zerbitzu eta edukiei lagunduko die.\nAvanza 2 enpresak “ahalegin guztiak informazioaren gizartea garatzen duten arloetan egingo ditu”. Horretarako, eduki digitalak garatzeko 288 milioi euroko laguntza-deialdia egingo da, eta, horren osagarri, “Etorkizuneko Internet” atala jarriko da. Atal horrek 360 milioi euroko laguntza emango du. Avanza 2 planak jarduera ugari aurreikusten ditu, eta lau urteko epean aplikatuko dira, 2012ra arte.\nLehen planaren balantze positiboa\nMiguel Sebastiánek aukera aprobetxatu zuen Plan Avanza lehen urtekoaren balantzea egiteko, eta Plan Avanza 2 indarrean sartzean indargabetuko da. Lehen plana aplikatzeko garaian, funtsezko helburuak bete dira, hala nola Espainiako internauten kopurua bikoiztea. Lau urteko ibilbidean, 11,5 milioi pertsona zeuden sarera konektatuta, eta 25 milioi, biztanleriaren erdia baino gehiago.\nMinistroak goretsi egin zuen espainiarrek teknologia berrietara egokitzeko duten gaitasuna, eta esan zuen herrialdean “duela hamar urte Interneti zegoen beldurra gainditu dela”. Hala ere, sareko edukien erabilera eta gozamena arautzeko beharra onartu zuen, eta horretarako askatasunerako eskubidearen eta jabetza intelektualaren babesaren arteko “bateragarritasuna” eskatu zuen.\nRenfe tren txartel


Manuel Olaizola Lertxundi - Wikipedia, entziklopedia askea.\nManuel Olaizola Lertxundi\nManuel Olaizola Lertxundi (Orio, 1861eko apirilaren 23a - Orio, 1941) oriotar patroi handietako bat izan zen, 1901ean Orioren Kontxako Banderen garaipenak abiatu zituena. Kontxako 5 Bandera lortu zituen guztira.\nOrio, 1861eko apirilaren 23a\nOrio, 1941 (79/80 urte)\nManuel Olaizolak 1890an egin zuen debuta Kontxako Banderan. Bost traineruren artean hirugarrenpostuan gelditu zen Orioko trainerua. 1895ean postu bera errepikatu zuen.\n1901eko maiatzaren batean Orioko Bale ezaguna ehizatu zuten bost traineruetako patroietako bat izan zen eta urte bereko irailaren 8 eta 9an Donostiako uretan oriotarrentzako lehenengo Kontxako Bandera eskuratu zuen Manuel Olaizolak, ohorezko txandan Donostiako San Jose traineruari 37 segunduko abantaila atereaz. San Antonio zen erabilitako traineruaren izena. Hurrengo urteetan Kontxako Banderak ez zuen jarraipen handirik izan eta antolatu zenetan bizpairu traineruk baino ez zuten parte hartu. Orioren hurrengo agerpena 1909an izan zen eta Manuel Olaizola txopan zuela erraz irabazi zuen.\n1910an Orio eta San Pedro bakarrik aurkeztu ziren, lehenengoan Manuel Olaizola patroi, bigarrenean Manuel Arrillaga "Aita Manuel". Aurreneko aldiz bi gunetako denborak batu ziren eta bigarren egunean traineruak trukatuta egin zuten arraun. Lehenengo igandean oriotarrek 18 segunduko abantaila atera zuten eta bigarrenean San Pedro nagusitu bazen ere bi segunduren aldeaz Bandera Oriok eskuratu zuen.\n1911ko Kontxako Bandera istilutsua izan zen. Getaria, Orio eta Donostia aurkeztu ziren eta lehenengo egunaren ondoren Orio eta Getaria sailkatu ziren lehen bi postuetan, Olaizolaren oriotarrek itsaso oso txarrarekin 2 minutu eta erdiko aldea atera ziotelarik. Bigarren egunerako Getariarrek bi arraunlari aldatu zituzten eta horrekin konforme ez zeudenez oriotarrek kexa azaldu zuten. Epaileek getariarrei arrazoia eman zieten eta oriotarrek protesta egiteko erretiratzea erabaki zuten. Emandako irudi txarra aitzaki hartuta 1915 arte ez zen berriz Kontxan traineru estropadarik antolatu.\n1915ean Orio zen faborito nagusia baina donostiarrek irabazi zuten Bandera. Oriotarrei iseka egiteko Orio irudikatzen zuen hilkutxa batez aritu ziren kaleetan zehar. Hurrengo urtean Oriok irabazi zuen Bandera eta finalean Donostiarrei abantaila handia zeramakiotela ikusita arraunlari batzuk atzerantz ere aritu omen ziren burla egin asmoz.\nAzkenengo bandera 1919an jokatu zuen Manuel Olaizolak. Hiru traineru aritu zein baino zein patroi handiagoaz, Orio Olaizolarekin, San Pedro Aita Manuelekin eta Donostia Kirikorekin. Orden honetan bukatu zuten estropada.\n1928an "Ciaboga" arraun aldizkariak ezaguna bihurtu den elkarrizketa egin zion orduan 67 urte zituen Manuel Olaizolari. Bertan esaten denez elkarrizketa euskaraz egin behar izan zion kazetariak, Olaizolak ez baitzituen gazteleraz egindako galderak ulertzen.\nBestalde aipatu behar da 70. hamarkadan Oriok bere traineruari Olaizola izena ipini ziola bere omenez.\nKontxako Banderak (5): 1901, 1909, 1910, 1916, 1919.\nAzken aldaketa 1 martxoa 2017(e)an, 21:44(e)tan\nOrriaren azken aldaketa: 1 martxoa 2017, 21:44.


Zulozaleak gero eta gehiago — Gaztezulo\nZulozaleak gero eta gehiago\nZulozaleak gero eta gehiago https://www.gaztezulo.eus/albisteak/zulozaleak-gero-eta-gehiago https://www.gaztezulo.eus/albisteak/zulozaleak-gero-eta-gehiago/@@download/image/2009365169Joseba.jpg\nZulozale.com topagunea abian jarri genuenean nahikoa zalantza bagenuen: ea zuen gustukoa izango zen, sarean beste atariak izanik gureak tokirik izango ote zuen, zenbat lagun bilduko ote zituen\nKezkak uxatu ditugu lagunak! Dagoeneko ehundik gora Zulozale gara! Eta Euskal Herriko bazter guztietatik etorriak, gainera. Eskerrik asko guztiei eta segi horrela, pausoz pauso, lagunarte euskaldun eta erraldoia osatzeko bidean gara eta.\nNahi duzuna lortzea oso garrantzitsua da. Zulozaleko kide izateak horretan lagunduko zaitu. Saiatu horretan eta partekatu zure bilakaera beste hainbat lagunekin. Segidan dituzu webgunea egoki eta erraz erabiltzeko aholku batzuk:\nZure profila sortu\nZulozalen parte hartzeko, profila sortzea da lehendabiziko pausoa. Lehenik "Hasi saioa" ikurra klikatu behar duzu. Ondoren, "Alta eman erabiltzaile bezala" aukera klikatu, segidan zure datuak sartu eta, azkenik, "Kontua sortu" aukera sakatu. Jada zurea da ZULOZALE.COM.\nZure zaletasunak partekatu\nZeintzuk dira zure zaletasunak? Zer egin nahi duzu bizitzan? Idatz ezazu egin nahi duzun hori, eta jende askok bat egingo du zurekin. Alderantziz ere izan daiteke: zuk bat egin dezakezu jendearen zaletasunekin. Besteen zaletasunekin bat egiteko, lehenik klik egin ezazu zaletasunaren gainean, eta ondoren, saka ezazu aukera hauetakoren bat: "Egin nahi dut" edo "Jada egin dut".\nNork ditu zure zaletasunak?\nZalantzarik ez dago: jende askok zure zaletasun berak ditu! Zaletasun berdinean alta emanda zaudeten lagunek, mezuak trukatu ahal izango dituzue. Horretarako, "Mezua gehitu" aukera klikatu. Gogoan izan: beharrezkoa da zaletasun berean alta emanda egotea, zaletasun horren inguruan mezuak trukatu ahal izateko. Lagunak zaletasun berean alta emanda egon gabe, ez dago mezuak trukatzerik!\nZaletasunaren inguruko mezuak\nMezuak bizi-bizi trukatzea, horixe da afera, informazioa eman, esperientziak partekatu\nNorbaitek bere asmoak gauzatu nahi baditu, eta bere esperientziak konpartitzeko gogoz badago, "Jada egin dut" aukera klikatu dezake. Beste batzuek, euren asmoak bete ezinik, etsi dezakete: "Amore eman dut" aukeran klik eginda, euren bizipenak partekatu ahalko dituzte. Bete gabeko ametsetatik ere asko ikasi daiteke eta


Baile - Wikipedia, entziklopedia askea.\nHasieran, bailea errege edo jaunaren administrazioaren lanbidea izan zen, errege edo jaunaren izenean justizia ematen zuena eta administrazioa kontrolatzen zuena hain zuzen ere. Bere jurisdizkziopean zegoen eremuak bailego zuen izena.\n4 Erresuma Batuan\n5 Herbehereetan eta inguruko herrialdeetan\nLehendabiziko bailegoak XIII. mendean Filipe II.a Frantziakoak eratu zuen. Baileen boterea hain zabala zen ezen kapetarrek murriztu egin behar izan baitzuten, hainbeste gehiegikeriak egiten zituzten eta. XVI. mendean jadanik ohorezkoa besterik ez zen eta Karlos IX.a Frantziakoak 1560an robe courte funtzionario bilakatu zituen. Kargua mendebaldeko Europako hainbat herrialdetan erabili zuten: Ingalaterrako Erresuman (bailie), Flandrian (bailli), Suitzako Konfederazio Zaharrean (vogt), Katalunian (battle) eta abar.\nEgun hitza oraindik erabiltzen dute, batez ere, anglo-saxoi herrialdeetan epaileak laguntzen duten ofizial batzuk izendatzeko.\nLapurdin, kapitain, epaile eta zerga-biltzaile zen, baina 1489tik aurrera eginkizun militar soila izan zuen. Jaraunspeneko kargua zen eta Iraultza Frantsesa arte iraun zuen.\nZuberoan, justiziak jazarritako pertsonak atxilotzeaz arduratzen zen kargu publikoa izan zen, XVIII. mendera arte indarrean egon zena. Bi (batzuen ustez hiru) ziren, Mauleko kapitainak aukeratuak.\nNafarroa Beherean, Ostibarre eta Amikuzeko gorteetako erregeorde eta mahaiburua izan zen.\nNafarroa Garaian, merindade batzuetako barruti bakoitzeko burua izan zen. Zergak biltzea eta justiziak jazarritako pertsonak atxilotzea zen haien zeregina.\nNormandiarrek baile izendatu zituzten saxoien reeveak eta epaitegi baten erabakiak gauzatzea zuten helburu. Denboraren poderioz, epaitegi nagusietan, sheriffek ordezkatuak izan ziren.\nHerbehereetan eta inguruko herrialdeetan[aldatu | aldatu iturburu kodea]\nFlandrian, Zeelandan, Herbehereetan, Hainauten eta iparraldeko Frantzian funtzionarioak ziren, herri batean agintariaren ordezkariak zirenak. Adibidez, Flandriako kondeak hirietan baileak izendatzen zituen.\n↑ Harluxet Hiztegi Entziklopedikoa. Baile. .\nOrriaren azken aldaketa: 10 abendua 2019, 11:37.


Berriz ere etxeratze aginduak eta konfinamenduak bideraturik zaizkigun honetan, Le Courrier International-en La Silicon Valley mise sur le télétravail assorti de réductions de salaire (Soldaten apaltzea dakarren telelanaren parioa egiten dabil Silicon Valley) artikuluak arreta piztu dio kazetariari.\nAEBetako Kalifornia estatuaren iparraldean kokatzen den San Frantziskoren Badian Silicon Valley deitu gunean batzen dira numerikoaren sektoreko enpresa boteretsu guztiak –Apple, Google, PayPal, Ebay, Yahoo eta beste–. Hiru milioi biztanle, 6.000 enpresa potolo, muturreko aberastasuna eta aldi berean muturreko pobrezia biltzen dituena eta BPG Txileko Estatuaren heinekoa duena. Xavier de la Porte kazetariak jada 2013an horrela deskribatzen zuen bertako egoera sozioekonomikoa: “Ikaragarriki aberats diren oligarka bakar batzuk, gaizki ordainduriko langile klasea haien zerbitzurako, eta tarteko klaserik gabe, edo arras ttipia”. Iraganeko kontua dira 60ko eta 70ko hamarkadetan eskualde horretan loraturiko hipi-izpiritu eta kontra-kulturak. Muturreko liberalismoak estali zuen norbanakoaren autonomiaren ideala. 1976an Bill Gates gazteak –gaur egun mundu mailako bigarren pertsona aberatsena dena, bere 98 miliar dolarekin– inguruko gazteei bidalitako gutun batean kokatzen du bihurgunea Fabien Benoit The Valley, une histoire politique de la Silicon Valley (The Valley, Silicon Valleyen historia politiko bat) liburuaren idazleak. Programa informatikoek aberastasuna sor dezaketela ohartarazi zien, jabetza pribatuaren kontzeptua mahai gaineratuz. Orduz geroztik, ezagutzen dugu munduak harturiko norabidea.\nAisialdia, lana, hezkuntza, harremantzea, kontsumoa, guztia internet bidez bideratzea amesten duten enpresek telelanaren bihurgunea harturik dute beraz: Microsoft, Facebook zein Twitter egiturek “modu iraunkorrean telelanean aritzeko” aukera proposaturik dute, soldatak bizitokiaren arabera baldintzatuz –ulertu apalduz, soldaten %15ra arteko apaltzea Wall Street Journal-en arabera –. “Berrogeialdian pasatako hilabete horiei esker hamar urteko saltoa egin dugu”, Eric Schmidt Googlen zuzendari izandakoaren hitzetan: “Internet hil ala bizikoa bihurtu zaigu egunetik biharamunera”. Zorionekoak haiek, ametsaren gauzapena hurbilago dute koronabirusari esker. Silicon Valleyn pasatzen denaz jakinean izan behar gara, bertan planteaturiko logikak mundu guztira zabaltzea dutelako helburu.\nUsbek&Rika komunikabidearen Pourquoi la Silicon Valley mise-t-elle sur le télétravail? (Zergatik Silicon Valleyk telelanaren apostua egiten du?) artikuluan agertzen denez, hemendik bost-hamar urtera sare sozialen kontrola duten enpresetako langileen erdia etxetik ariko da lanean, eta enplegatzeko orduan irizpide ere bilakatuko omen dute, ondotik soldatak bakoitzaren herriaren arabera banatuz. Indiako geek jakintsuena Silicon Valleyra ekarrarazterik ez dute izango beraz, buruhausterik gabe kontratatzen ahalko dute eta gainera, bertako soldata miserablea bideratuz –seguruenik bataz besteko soldata baino handiagoa, baina ogi pikor bat miliardunentzat–.\n“2020an atomoak baino byteak higitzea errazago bihurtu zaigu, beraz nahiago dut gure langileak bideoz edo errealitate birtualez teleportatzea, auto metaketetan blokeaturik ingurumena kutsatzen aritzea baino”, Mark Zuckerberg Facebooken buruaren hitzetan. Berdez pintaturiko argudio horren gibelean gordetzen den errealitateari so egitea komeni da.\nBatetik, enplegatze gastuak ttipitzeko bidea dute, aberatsak are aberatsago bihurtzeko bidea. Harturiko norabide hau kapitalismoaren logikan kokatzen du Fanny Lederlin filosofoak: “Mundializatuz mekanismo berak bideratu zituen industriak XX. mendean, hau da, deslokalizatu ziren eskulan merkeagoa atzemateko gisan. Gauza bera da, salbu orain lantegia eraikitzeko beharrik ere ez dutela. Erran dezagun argiki: langileentzako mehatxu bat da telelana”.\nKontutan hartu beharrekoa da ere langileriaren eskubideen aldeko eta nagusiaren erabakien kontrako protestak errepikatu direla azken urteetan indibidualismoaren erreinua den Silicon Valleyn –2018ko apirilean Googleko langileak ziren protestan, 2018ko ekainean Microsoftekoak...–. Telelanak elkartasuna arraildu dezakeela badakite arras ongi numerikoaren esferako nagusiek: “Fisikoki langileak elkarrengandik urrunduz, elkartasunen eta protesten oztopatzeko bide ona da telelana”, Lederlinen arabera.\nEkainean plazaraturiko How working from home works out (“Nola funtzionatzen du etxetik bideratu lanak”) artikuluan, Nicholas Bloom irakasleak ikertzen ditu hiru garai ezberdin: COVID-19 aitzinekoa, izurriteak bideratu konfinamendu garaia eta COVID-19 ondorengoa, aurreikuspenen bidez. Txostenaren ondorioa mentalizatzen has gaitezen: “COVID osteko gure ekonomiaren zati integrala izango da telelana”. COVIDa aurretik etxetik bideratu lana “bakana eta estigmatizatua” baldin bazen, orain, “estigmatizaziorik gabea, arrunta baina baldintza txarretan eramandakoa” dela dio: “Sekulan baino egoera txarragoetan lan egitera behartuak izan gara asko”. Zaintza eta lana batera kudeatu behar izan dutenak –gehiengo handian emakumezkoak–; baserri munduan dagoen internet sare ahula zein azpiegituren aldetik herritarren artean diren ezberdintasunak kontutan harturik, argi gelditu zaigu guztiena ez dela berdin telelanean ere.\nHori horrela, hiru kontseilu emanez bukatzen du ikerketa: telelana denbora partzialean egin beharko litzateke; hautuzkoa izan beharko luke eta azkenik, gogoan atxiki beharko genuke telelana ez dela eskubide bat, baizik eta pribilegio bat. Agintari zein enpresa-buruei eskatzen die benetako eta sakoneko gogoeta bat eramatea, “atzera bueltarik ez duen lan-antolaketa berri honek” klase arrakala oraindik gehiago sakondu ez dezan. Bistan da, horri gehitu behar zaizkio ondoko errealitate jasangaitzak: kutsadura numerikoa –hemendik 5 urtera %7,6koa izanen da internetek eragin CO2 isurketen zatia–, enpresa horiek bideratu zerga ihesa –Attac-ek egindako kalkuluei segi, Google, Apple, Facebook, Amazon, eta Microsoftek bataz bestean haien negozio zifraren %74 dute zergetatik saihesten– eta bizi pribatuaren zangopilatzearekin errimatzen duten datu pertsonalen kontrola eta ustiaketa.\nHala beharrez eta arduratsuki jarduteko ordua izanki, etxetik lanean ari garen honetan ez dezagun ahantz oligarka batzuen ametsaren gauzapenean garela.\nKanal hauetan artxibatua: Ekonomia | AEB | Plataformen kapitalismoa | Koronabirusa


Pupu, Lore eta aitona Manolo Modelon izan dira - Urola Kostako Hitza : Urola Kostako Hitza\nPupu, Lore eta aitona Manolo Modelon izan dira\nIgandean Modelon taularatuko dute 'Haizeraren herrira' Katxiporretaren ikuskizun berria. Sarrerak agortuta daude.\nImanol Urbietaren kantetan dago oinarrituta Katxiporretaren ikuskizun berria. Azaroan kaleratu zuten Korrika! Haizearen herrira disko liburua, eta horren ondoren, eszenatokira eraman dute. Igandean Zarautzen izango da ikusgai aitona Manolo (Inazio Tolosa zumaiarra), Pupu (Iraitz Lizarraga zizurkildarra) eta Lore (Ekain Ibarguren azpeitiarra) protagonista dituen saioa. Asier Sotak zuzendu du ikuskizun berria, eta Xabier Zabala zarauztarrak egin ditu musika moldaerak. Getariako bizilagun Ainere Tolosak eta Elen Kortaxarena zarauztarrak ere kolaboratu dute. Gaur goizean egin dute aurkezpena, Modelon. Aktore, zuzendari eta kolaboratzaileez gain, bertan izan dira Urbietaren emazte Kontxi Aizarna, Joxemari Agirretxe Porrotx, Josu Txapartegi Txapas eta Salbatore Mitxelena ikastolako haurrak. 16:30ean izango da Herriaren herrira ikuskizuna, Modelon. Sarrerak dagoeneko agortu dira. Herriaren herrira ikuskizunaren aurkezpeneko argazki bilduma, hemen.


West Side Story musikalerako sarrerak lortu!\nALBISTEAK West Side Story musikalerako sarrerak lortu!\nWest Side Story musikala Arriagan ikusteko sarrerak lortu!\nPetronorrek 2 sarrera zozkatuko ditu Brodwayko klasikoetako batez Arriaga Antzokian gozatzeko: West Side Story. Emankizuna irailaren 7an izango da, arratsaldeko 17:00etan.\nAbanto-Zierbena, Muskiz edo Zierbenan erroldaturik bazaude, zozketan parte hartu, galdera zuzen erantzun eta izugarrizko arrakasta izan duen musikala ikusteko sarrera bikoitza irabazi dezakezu. Lehendabizikoz antzeztu zenetik, orain dela 62 urte, modu jarraituan taularatu den Leonard Berstein-en maisu lan ikaragarria.\nNahi duzun pertsonarekin izugarrizko ikuskizunaz gozatu ahal izateko aukera paregabea.\nAnima zaitez eta parte hartu, hemen.


kritiken hemeroteka » Gure garaiaren adierazgarriak\n« Ez nau harrapatu, ez nau xarmatu | Hamar ziztada »\nGure garaiaren adierazgarriak Paloma Rodriguez-Miñambres / El Diario Vasco, 2022-05-14\nMaiz entzuten dugu poesiak giza kontzientzia astintzeko aldarri gisa funtzionatu beharko lukeela eta poeta ezin dela egon, hortaz, bolizko dorre batean, munduari iskin eginez. Hortxe kokatu beharko genuke Xabi Bordaren poema-liburu berria. Izan ere, tituluan —izebergarren metafora— zein alearen lau ataletan (“Iglua tantaka”, “Hozkailu matxuratua”, “Hego haizea ipar poloan”, “Glaziar berrien erditzea”) islatzen da mezu argia.\nEzinegona eta jarrera kritikoa gauzatzen dira obra honetan suntsipen eta desagertzeko zorian dagoenaz. Editoreak azaldu duenez, klima aldaketaren aipamenak marko bat dira olerki hauetan, domestikotasun baten atze-oihala, alegia. Egunerokoaren berariazko behaketatik galeraren sentimendua eta hondamendiaren zantzuak kausitzen ditugu: “mundua joan zitzaigun amore ernan gabe/ mundua joan gure baitatik/ negu honen udaberri guztiak eramanez”. Ildo horretatik, gizarte garaikideak dituen gaitzak azaleratzen ditu Bordak, hala nola, suntsitzen ari garen planeta, baita ñabardura sozialak egoera ekonomiko eta krisialdiaz ere, edota bizimodu axolagabeaz hurkoarekiko, gu geu “automata matxuratu” bihurtu garelarik.\nPoeta inguratzen duen ororen kontzientziak ahalbidetzen dio errealitatea konprenitu eta adieraztea metaforen orijinalen bidez, esaterako, matematika eta zientziaren lexikoa erabiltzean, edo transplante bat eta arrandegia elkartzean bertsoetan, irudi iradokitzaileak oso.\nEgunerokoak sorrarazten duen deserosotasunaren aurrean jartzen gaitu Bordak, errealitate konplexua zenbait angelutatik erakutsiz. Ezegonkortasuna eta ziurgabetasuna dira gure munduaren adierazleak eta horren kontzientzia hartzera gonbidatzen gaitu, aldaketarako itxaropenari eutsi behar zaiolakoan, nonbait. Gizakiok desagertu baino lehen.


Hiruko Ituna berritu dute Nafarroako Gobernuak, Eusko Jaurlaritzak eta EEPk - Nafarroa - euskalerriairratia.eus\nHiruko Ituna berritu dute Nafarroako Gobernuak, Eusko Jaurlaritzak eta EEPk\nEuskalerria Irratia 2020-06-11 14:53\nZupiria, Ollo eta Arrabit.\nNafarroako Gobernuak, Eusko Jaurlaritzak eta Iparraldeko Euskararen Erakunde Publikoak hizkuntza politikan duten konpromisoa berritu dute: Ana Ollo kontseilariak, Bingen Zupiria sailburuak eta Beñat Arrabit erakundeko lehendakariak Hiruko Itunaren Hitzarmena sinatu dute, 2020 urterako.\n2017an sinatu zuten hitzarmen lehen aldiz, mugaz gaindiko lankidetza garatzeko hizkuntza politikarekin loturiko gaietan, hiru erakundeen artean harremanak garatzen jarraitzeko eta arlo horretan jardunbide egokiak trukatzeko. Eta oraingoan, laugarren aldiz sinatu dute.\nHiru sinatzaileek itunak azken urteetan emandako frituak nabarmendu dituzte. Ana Ollok hiru lurraldeen arteko normaltasuneko kooperazioa bultzatzeko apustu honen garrantzia nabarmendu du, 2017aren aurretik ezinezkoa izan baitzen. Ildo beretik, Bingen Zupiriak adierazi du itun hau mugarria dela Euskararen normalizaziorako, eta azpimarratu du euskarak, administrazioen babesa ere behar duela. Beñat Arrabitek, berriz, esan du hiru lurraldeen arteko lankidetza aurretik ere eman den arren, egungo krisi testuinguruan inoiz baino beharrezkoagoa izango dela.\nHitzarmenaren aurtengo jarduera plana bost lan arlo espezifikotan banatuko da: hezkuntza eta euskararen irakaskuntza helduentzat; euskararen erabilera; hizkuntza arloko hausnarketa; ikerketata; eta Europako esparruko lankidetza.\nHezkuntza euskaraz eta euskararen irakaskuntza helduentzat\nHezkuntza: aldeek adostu dute ikasleak hiru lurraldeen artean trukatzeko premiak aztertzea gurasoen elkarteekin elkarlanean, horiei erantzuteko proiektu pilotua definitzearren. Halaber, EAEko unibertsitateetara sartzeko modalitateak aztertuko dituzte ikasketak euskaraz egiten jarraitu nahi duten ikasleentzat. Gainera, diplomak edo titulu binazionalak sortzeko aukerak aztertuko dituzte Eurogunearekin edo Euroguneko unibertsitateekin lankidetzan.\nHelduei euskara irakastea: batzorde tekniko batek aztertuko du Eusko Jaurlaritzak arlo horretan garatutako oinarrizko curriculuma Nafarrora egokitzeko modua, eta maila ezberdinak gainditzeko beharrezko baldintzak adostuko ditu. Horrez gain, hiru aldeek adostu dute sektore horretan lan egiten duten profesionalei hiru erakundeek antolatutako prestakuntza-ekintzetan parte hartzea eskaintzea edota hiru aldeen premien diagnostiko bat egitea. HABEko liburutegiko materialak hiru erakundetako teknikariei eskainiko zaizkie, eta kontsulta espezifikoak erantzungo dituzte.\nHizkuntza gaitasunak ziurtatzea: aldeek erkidego bakoitzeko ziurtagiriak ezagutzeko lan egingo dute, ziurtatze-sistema bateratzeko edo baliozkotzeko helburuarekin.\nEuskara eta aisia: hiru aldeek adostu dute haurrei eta gazteei zuzendutako kirol eta aisiako ekimenei buruzko berrikuntzak bateratzea eta trukatzea. Egoerak baimentzen duenean, mugaz gaindi euskarazko egonaldia antolatzeko aukera aztertuko da.\nIngurune digitala: adostu dute jarraitzea baliabideak bateratzen, edota euskara Interneten garatzea, bereziki Wikipedia Euskaraz proiektuaren bitartez. Horretarako, Wikilarien Elkartearekin garatutako planak eta proiektuak partekatuko dira, eta plataforma honetan euskarazko edukiak elkarrekin garatzeko proiektua bideragarria den ala ez aztertuko da.\nEuskarari eta eremu sozio-ekonomikoa: eremu horretan euskara sustatzeko dauden praktiken diagnostikoa egingo da, eta enpresei laguntzeko dispositibo komunak definituko dira, lurralde bakoitzeko errealitateak kontuan hartuta.\nEuskararen aldeko hausnarketa eta horren sustapena\nEuskararen aldeko hausnarketa eta horren sustapena: hiru aldeek Euskaraldia proiektuan parte hartzea ez ezik, 2019an Euskal Autonomia Erkidegoak abian jarritako familia transmisioarekin loturiko bideoen proiektuaren garapena aztertzea ere adostu dute.\nHausnarketarako guneak: jada sortutako guneetan parte hartuko dute aldeek, eta Euskararen Aholkularitza Kontseiluko ordezkariek HAKOBAren batzordeetara joan ahal izango dute.\nIkerketak eta euskararen corpusa\nIkerketa soziolinguistikoa: aldeek adostu dute hiru aldeek modu kolaboratiboan sortutako adierazleen sistema elkarrekin garatzen jarraitzea nahiz horiek egokitzen lan egitea, lurralde bakoitzaren errealitateak gehiago kontuan hartuta. Era berean, 2020an, VII. Inkesta Soziolinguistikoa prestatzeko lanak bideratuko dira, eta inkesta 2021ean egingo da. Euskaraldiari dagokionez, batera lan egingo dute metodologian eta gauzatzean nahiz azterketaren emaitzak hedatzeko lanetan ere.\nHizkuntza corpusa: hiru lurraldeetako adituak sartuko dira Euskararen Aholku Batzordeko Terminologiaren Batzorde Berezian, Eusko Jaurlaritzako terminologiako adituekin lankidetza egituratuko da, eta Euskalterm terminologiaren datu-basean sartuko dira Ipar Euskal Herriko terminoak.\nEuropako lankidetza esparrua\nAzkenik, Europako esparruko lankidetzari dagokionez, Europako finantzaketa-iturrien esparruan proiektuak aurkezten jarraitzea erabaki da eta POCTEFA etorkizuneko programa operatiboetan batera lanean jarraitzea, hizkuntza politika lehentasunezko inbertsio gisa integratzearren.


BiscayTIK Fundazioa - World Café: “Administrazio digitalean aurrera egiteko erronkak eta irtenbideak”\nWorld Café: “Administrazio digitalean aurrera egiteko erronkak eta irtenbideak”\n2018ko ekainaren 21ean, ostegunarekin, World Café bat egin zen Bilboko Euskalduna Jauregian, erakunde lokalei zein lurraldeetakoei, administrazio lokalari lotutako IKT enpresei eta herritarren ordezkariei edo parte-hartze sozialeko foroei, gizarte eragileei eta ezagutzako eragileei zuzenduta. Topaketa horren helburua Administrazio Elektroniko Lokalak zerbitzu teknologikoen antolatzaile moduan dituen erronka, desafio eta aukera nagusiei buruzko ikuspuntuen gaineko gogoeta eta trukea bultzatzea zen. Bestalde, erronkak aztertu eta gero, erronkei erantzuna emateko eta eraldaketa digitala bultzatzeko irtenbideen eta jardunbideen identifikazio bat bilatu zen.\nWord Caféa 09:30ean hasi zen Ibone Bengoetxea Herri Administraziorako eta Erakunde Harremanetarako Foru Diputatuak egindako ongietorriarekin, eta ondoren Alaitz Etxeandia BiscayTIK Fundazioko Zuzendari Nagusiak hartu zuen hitza, helburuen berri emateko eta Word Caféaren dinamika nolakoa izango zen azaltzeko. Eztabaida txanda bat baino gehiago egon zen gai desberdinekin eta 80 lagun baino gehiagoren parte-hartzearekin, horien artean toki erakundeetakoak, enpresetakoak eta herritarrak zeudela.\nLehen gaia herritarren eta administrazio digital irisgarriago eta lagunkoiago bat lortzeko moduen arteko harremana izan zen. Ondorioak argiak izan ziren, eta gaur egun dauden zerbitzuen dibulgazioa handitzeko premia nabarmendu zen, herritarrek administrazioarekin digitalki elkar eragiteko dituzten azpiegiturak indartzekoa, eta administrazioan lan egiten duten pertsonen trebakuntza digitala hobetzekoa.\nBigarren eztabaidak inklusio digitala izan zuen ardatz, Administrazio Digitala pertsona guztientzat eta nola borrokatu arrakala digitalaren aurka udalerrietan izenburupean. Mahai-inguru horretan iritsitako ondorioek ere nabarmentzen dute maila guztietako prestakuntzaren garapenaren premia, bai eta dibulgazio handiagoarena ere. Zerbitzu mugikorren aldeko apustua egitearen balioa ere azpimarratu zen, ordenagailuak baino sinpleagoak eta irisgarriagoak baitira pertsona askorentzat, ahaztu gabe modu paraleloan zerbitzu eta kanal tradizionalei eutsi beharra, modernizazioaren bidean inor ez uzteko atzean. Azkenik, udalerrien mailako digitalizazio kasu arrakastatsuak erreferentzia gisa hartzearen garrantzia aipatu zen, Estonia eta Erresuma Batua adibidez, bai eta enpresen arlokoak ere, Amazon, Google eta Ebay adibidez.\nHirugarren mahaiak administrazio digitaleranzko aurrerapena zuen ardatz, gizarte zibilak eta enpresek duten zereginean zentratuta. Eztabaida horretako ondorioek enpresek, herri administrazioek eta herritarrek modu aktiboan parte hartzen duten lantalde dinamikoekin egindako sorkuntza-kidetzak zerbitzu digitalen aurrerapenerako duen balioa identifikatu zuten. Aldi berean, ondorioztatu zen ahaldundu eta bultzatu egin behar dela erakunde zibilek herritarrek zerbitzu digitalak erabiltzea agintzeko, dibulgatzeko eta bultzatzeko duten rola. Bestalde, zerbitzu digitaleko praktika onen eta berrikuntza disruptiboaren behatoki batek ikuspuntua aldatzen eta galdera berriei erantzun berriak ematen lagunduko luke. Azkenik, prozesuen edo izapideen segurtasun eskari berrietara egokitzea errazteko eta arintzeko ekintza zehatzak garatzea balioetsi zen.\nLaugarrenaren ardatzak modernizazioaren bestelako ikuspuntu bat zuen, gure erakundeetako barne-aldaketa nola kudeatu baitzuen aztergai, kudeaketa progresiboa eginez eta langileak inplikatuz, kontuan hartuta langileek aldaketarekiko eta prestakuntza eguneratu beharrarekiko duten aurkako joeraren pertzepzio argia. Egoera horren aurrean, ondorioek barne-aldaketaren aholkularitza eta laguntzea indartzeko beharrezko ekintzak identifikatu zituzten, bai eta erakunde lokalei aldaketaren kudeaketa gidatzeko giltzarri diren soslaiak identifikatzen laguntzekoak ere. Lan horiek erakunde lokal bakoitzean aldaketa motibatzeko barne-estrategiaren edo “barruko salmenta planaren” definizio batekin osatu behar zirela identifikatu zen, bai eta langileak zerbitzuen sorreran eta diseinuan inplikaraziko dituzten udalen arteko kolaborazio dinamiken espazioekin ere.\nHitzordua 13:00etan itxi zen, parte-hartzaile guztiei eskerrak emanez, eta administrazio lokala modernizatzeko hurrengo pausoak ezartzeko hartuko diren ondorio oso interesgarrien zerrendarekin.


Dagoeneko jaso dute saria Bergarako Koldo Eleizalde lehiaketako irabazleek - Bergara - Goiena.eus\nDagoeneko jaso dute saria Bergarako Koldo Eleizalde lehiaketako irabazleek\nMonika Belastegi 2013-05-25 16:09\nUdal pilotalekua bete egin da eguerdian egin duten Koldo Eleizalde literatura lehiaketako sari-emate ekitaldian. Oso ekitaldi polita izan da, alaia; izan ere, ikastetxeek prestatutako bertso, antzerki, txiste eta abesti emanaldiak entzuteko aukera ere egon da.\nUdaleko Euskara zerbitzuak antolatzen duen lehiaketaren 28. aldia izan da aurtengoa. Lanei dagokienez, antolatzaileek nagusien kategorietan –4 urtetik hasi eta hortik gorakoek hartzen dute parte– izandako gorakada eta kalitatea nabarmendu nahi izan dute, nahiz eta, parte-hartzeak zertxobait behera egin duen aurten.\nGuztira 302 ipuin, 21 bertso, 45 komiki, 32 ipuin-kontaketa ala antzerki eta 20 txiste ala umerorezko pasadizo jaso dituzte eta hain zuzen ere, sail horietako bakoitzeko irabazleek jaso dute gaur saria.\nEkitaldiak ordu eta laurden inguru iraun du eta Udal pilotalekua bete egin da. Sariak emateaz Maren Belastegi, Euskara zinegotzia; Estepan Plazaola, Euskara departamenduko arduraduna; eta Ainhoa Larrañaga, epaimahahiko kideetako bat arduratu dira. Sari asko zirenez, ekitaldia errazago jarraitu ahal izateko, pantaila erraldoi baten irabazleen zein egindako lanaren izena agertzen zela banatu dituzte sariak.


Queen - Wikipedia, entziklopedia askea.\nQueen, 1970ko hamarkadan sortutako britainiar rock taldea da. Freddie Mercury abeslaria, Brian May gitarjolea, Roger Taylor baterijolea eta John Deacon baxu jotzaileaz osatuta dago. Gaur egun, Mercury (1991an zendua) eta Deacon (1997an erretiratua) ez daude taldean, baina May-ek eta Taylor-ek “Queen” izenpean jarraitzen dute, beraz taldea aktibo dagoela esaten da.\nRock progresibo, Glam rock, hard rock, rock, art rock, pop rock, traditional heavy metal (en) eta heavy metal\nFreddie Mercury (1970 - 1991ko azaroaren 24a)\nBrian May (1970\nRoger Taylor (1970\nJohn Deacon (1971 - 1997)\n[[star on Hollywood Walk of Fame (en) ]]\nRock and Roll Hall of Fame (2001)\n[[Songwriters Hall of Fame (en) ]] (2003)\n[[Karrera artistikoari Grammy saria]] (2018)\nqueenonline.com eta queenonline.com\nTaldeak arrakasta handia izan zuen Erresuma Batuan, Sheer Heart Attack (1974) eta A Night at the Opera (1975) bezalako albumekin. Azken honek atentzioa deitu zuen Bohemian Rhapsody senzilloagatik gehienbat, eta horrelaxe goratu zen taldea. Estatu Batuetan arrakasta ere izan zuten 70 hamarkadaren amaieran.\nArlo artistikoan, taldearen dibertsitate musikalak, konponketa eta armoniak dira azpimarragarriak. Queen eragin handiko taldetzat hartzen da hard rock-a eta heavy metalaren garapenean, glam rock-a, rock progresiboa, folk-a, blues-a eta pop-aren ezaugarri batzuk gehituta. Historiako lehen taldeetako bat izan zen kontzertuetan argiteria elementu konplexuak erabiltzeagatik.\nHamabost estudio album kaleratu dituzte, zazpi zuzenean eta hainbat bilketa beraien ezagunenekin.\n1.1 Lehen diskoa\n1.2 "Bohemian Rhapsody" sei minutuko abestia\n1.3 80ko hamarkadaren hasiera\n1968. urtean Brian Mayek eta Tim Staffelek, Imperial Ikastetxeko ikasleak biak, Smile taldea sortu zuten eta ondoren, Roger Taylor bateria-jotzailea batu zitzaien. Freddie Bulsara, Tim Staffelen laguna, taldearen jarraitzailea zen eta 1970. urtean, Timek banda utzi zuenean, Freddiek ordezkatu zuen.\nFreddie Bulsarak abizena aldatu zuen Mercuryrengatik eta taldeari ere, Queen izena jarri zioten. John Deacon baxu-jotzailea, berriz, urte bete beranduago batu zitzaien. Lau musikari horiek historiako talde britaniar garrantzitsuenetakoa osatu zuten.\n1973. urtean Queen bandaren lehen lana argitaratu zuten Trident diskoetxearekin eta Mott The Hopple laukotearen lehenengo taldea izan zen garai horretan.\nQueen II 1974. urteko matxoan kaleratu zuten eta AEBetatik bira bat egiteari ekin zioten Mott The Hopple taldearekin batera. Baina bira bertan behera utzi behar izan zuten Brian May gaixotu egin zenean. Urte berean, azaroan, Sheer Heart Attack! merkaturatu zuten, AEBetan eta Ingalaterran diskorik salduenetakoa.\n"Bohemian Rhapsody" sei minutuko abestiaAldatu\n1975. urtean AEBetatik egindako biran bi emanaldi eskaini zituzten zenbait lekutan, lortutako arrakasta ikusita. Bestalde, "Bohemian Rhapsody" kaleratu zuen taldeak urte horretan, eta, inork ez zuen pentsatu abesti horrek arrakasta izango zuenik 6 minutuko iraupenarekin. Mercuryk abestiaren kopia bat entzuteko Londresko programatzaile bati eman zion baina, irrati-programatzaileak abestia bi egunetan hamalau aldiz aireratu zuen, Freddieri kasurik egin gabe. Abestiak izugarrizko oihartzuna lortu zuen eta A Night At the Opera lana kaleratu zutenean platinozko lehen diskoa eskuratu zuen laukoteak.\n1976. urtean A Day At The Races diskoa kaleratu zuen bandak eta 1977ko azaroan "We are the champions" bideoa grabatu zuten New London Antzokian. Urte berean, News of the World albuma editatu zuten eta 1978. urtean Jazz diskoa.\n80ko hamarkadaren hasieraAldatu\n80ko hamarkadaren hasieran Flash Gordon, komikiaren heroian oinarritutako filmaren soinu banda, eta "Under Pressure" (1980) singlea, David Bowiekin batera konposatutako abestia, kaleratu zituen taldeak. Urte berean, The Game diskoa merkaturatu zuten eta sintetizadoreak erabili zituzten lehen aldiz lan horretan. Lanak disko salduenen zerrendan lehenengo postua bereganatu zuen.\nQueen taldearen webgunea (Ingelesez)\nMultimedia: Queen (musical group)\nAzken aldaketa 5 urtarrila 2022(e)an, 21:54(e)tan\nOrriaren azken aldaketa: 5 urtarrila 2022, 21:54.


Gorbeialdeko pastoreak - Bizkaieraren ataria\nPosted on 2020/05/08 2020/05/14\nEnrike Etxebarria Zeanuriko pastorea txabolara maiatzaren lehenengoetan joaten zan, eta han egoten zan abuztura arte, San Inazio ingurura arte. Gerorago be egoten ziran batzuetan, baina ardiak batu eta gaztaiak egiten egun horretara arte bakarrik.\nOrduan pastore asko egoan Gorbeialdean. Arraban txabola bi egozan. Beste aldean, Igiriñaon, gehiago, bost-sei, zortzi…; Orozko aldetik be baegozan beste batzuk. Gaur egun Gorbeia guztian, Zeanuri aldean, txabolan gaztaiak egiten, etab. bera baino ez dago. Orozkon beste pare bat dagoz. Lehenago, ostera, hainbeste pastore egoan.\nPosted on 2012/02/03 2019/06/27\nZezeilaren 5ean da Santa Ageda, eta hori ospatzeko, bezperan, 4an, ibiliko dira kantuan taldeak herri guztietan. Santa e...


Ikastolaren organo gorena da, arlo pedagogikoa eta ekonomiko-administratiboa bere eskuduntza dira. Honetaz gain, arlo horiei buruzko norabide nagusiak eman eta memoriaren bitartez azalduko diren emaitzen onarpena dagozkio.\nBatzar Nagusia funtzionamenduko organoetara hurbiltzen duen organo ordezkatzaile eta funtzionala da. Berak kudeatzen du ikastola zuzenean eta, era berean, funtzionamendu-mailako zuzendariaren gestioaren kontrol iraunkor eta zuzena egiteko ardura du.\nHezkuntza eta Kultura Azpibatzordeak\nGestio-Batzordearen agindupean dago eta bera da funtzionamendu-egituraren arduradun nagusia. Beraren menpe daude egitura honen organo eta partaide guztiak eta bere bitartez ematen da gobernu-egituraren eta funtzionamendu-egituraren arteko lotura.\nZuzendariaren ardura pedagogikoa sailka banatzen da.\nHaur-Hezkuntzan, koordinatzaile bat.\nLehen Hezkuntzan koordinatzaile bat, saileko buru.\nDerrigorrezko Bigarren Hezkuntzan, koordinatzaile bat, sail horretako bi zikloen arduradun.\nDerrigorrezko Bigarren Hezkuntzaren Ondorengoan, koordinatzaile bat, ziklo horren eta Lanbide Moduluen arduradun.\nBigarren Hezkuntzan, Ikasketa-buru bat, Arloko buru bat.\nKoordinatzaileak beren sailetako funtzionamendu pedagogikoaren arduradun nagusiak dira, eta zuzendariaren menpean daude edota Ikasketa-buruarenean, Bigarren Hezkuntzan.\nIkastolaren funtzionamendu ekonomiko-administratibo osoa hartzen du bere gain. Arlo honi dagokio izaera ekonomiko-finantzario, juridiko-laborala eta ergonomikoa duten arazoez arduratzea, baita pedagogia arlotik datozen eginkizun administratiboez ere.\nIkastetxean ikasleen hezkuntzan partaide diren irakasle guztiak ordezkaritza bakarrean biltzen dituen organo kolegiatua da.\nIkastetxe osoko edo sail bakoitzeko hezkuntza, nahiz irakaskuntza mailako arlo zehatz baten arduradunak dira.\nZuzendariaren menpean eta Ikasketa-buruaren ardurapean, eskolaren partaideak diren hiru estamentuen -guraso, irakasle eta, ahal den neurrian, ikasleen- partaidetza bideratzen duen organoa da kontseilu pedagogikoa.


Gorka Larraldek, Mikel Arraizek eta Roberto Casadok "Euskera aukera" bideo laburren lehiaketako sariak jaso dituzte\nNUPek antolatutako lehiaketaren helburua da euskararen erabilera normalizatua sustatzea\nGorka Larralde, bideo irabazlearen egilekidea\nGorka Larralde del Solarrek eta Mikel Arraiz Aldunatek gaur goizean jaso dute "Euskera aukera" bideo laburren lehiaketako lehen saria. Nafarroako Unibertsitate Publikoko Hizkuntza Plangintzarako Zuzendaritzak antolatu du ikastaroa euskararen aldeko jarrera sustatzeko helburuarekin. Bigarren saria Roberto Casadok lortu du "Edozein egunetan" bideoari esker. Ekitaldia Sarioko 04 ikasgelan egin da, eta aurretiaz lehiaketara aurkeztutako bideoak eman dira.\nLehen saria, 1.000 eurokoa, "Euskera aukera" bideoarentzat izan da. Egileak hauek dira: Gorka Larralde del Solar, Hezkuntza Berrikuntzaren Goi Mailako Ikastegiko teknikaria, eta Mikel Arraiz Aldunate, Telekomunikazioko Ingeniaritza Teknikoan lizentziaduna, Irudia eta Soinua espezialitatean. Bideoak kontatzen du bi minututan neska baten arreta deitu nahi duen Erasmus ikasle baten historia. Arreta deitzeko euskara, mugikorretako WhatsApp aplikazio ezaguna eta bertako adiskide baten laguntza erabiltzen ditu. Baina euskaraz ez dakienez, egoera bere aurka iraultzen da.\nBigarren saria, 600 eurokoa, Roberto Casado Pascalen "Edozein egunetan" bideorentzat izan da, Industria Ingeniaritzako 5. ikasmailako ikaslea. Minutu eta erdian, irudien, musikaren eta idazkunen bidez, NUPeko ikasle baten bizitzako egun baten hainbat alde erakusten dizkigu lanak.\nAurkeztu ziren gainerako bideoak honako hauek dira: “Barkatu!”, Julen San Emeterio Urizena; “Euskera Nahiz”, Pablo Beriain Sanzolena; “Edozein Ikasle”, Javier Jiménez Arellanorena; “Nik Ere!”, Asier Estevan Mugertza eta Aitzol Lasa Oyarzabalena;“Nup-Euskaraz”, Josu Azkue Odriozolarena; eta “Unibertsitatean Ere Bai”, Alain Chas Arizcurenena.\nSarien banaketa-ekitaldia Pablo Sotésen hitzaldiarekin hasi da. Hizkuntza Plangintzaren Arloko zuzendariak lehiaketaren deialdiaren eta azken erabakiaren berri eman du. Gero Iñaki Alforjak hartu du hitza, irudiaren arloko teknikari espezialista eta epaimahaiko kidea. Irabazleei sariak banatu baino lehen, lehiaketara aurkeztutako bideoak eman dira, eta Jesús María Pintor Irakaskuntza Antolatzeko errektoreordearen hitzaldiak eman dio amaiera ekitaldiari.\nLehiaketa unibertsitate komunitate guztiari zuzenduta zegoen, eta bere helburua zen Unibertsitatean euskararen aldeko jarrera indartzea, euskararen erabilera sustatzea, eta euskararen errealitatea islatzen duten bideoei esker, hizkuntzaren normalizazioa alor guztietan aldeztuko duten jarduerak bultzatzea.\nParte-hartzaileek hiru bideo, gehienez, aurkezteko aukera zuten. Jatorrizkoak, argitaragabeak eta beste lehiaketa batera aurkeztu gabeak izan behar ziren, eta 30 segundotik 3 minutura bitarteko iraupena eduki behar zuten. Gainera, musikak eta irudiak, jatorrizkoak ez baziren, egile eskubideen aldetik baimenduta egon behar zuten, edo lizentzia askekoak izan behar zuten. Halaber, ez zen nahitaezkoa aurkeztutako lanetako hizkuntza euskara izatea, betiere deialdiaren xedera egokitzen baziren: euskararen erabilera sustatzea unibertsitatean.\nOinarriek ez zuten onartzen bortxazko edo arrazakeriazko eszenarik zeukan lanik, ezta eszena sexistarik edo pertsonen oinarrizko eskubideak urratzen zituenik ere.


20:20, 23 urria 2013ko berrikusketa\n778 bytes added , Duela 6 urte\n20:20, 23 urria 2013ko berrikusketa (aldatu) (desegin)\n== Gerra Espainian ==\nLuis XIV.ak ontzat eman zuen Karlos II.aren testamentua. Bazekien herentzia haren ondorioz [[Borboi etxea]] nagusituko zela Europan, baina, jakin ere bazekien, gerra sor zitekeela. Hori jakinda ere, Luisek ez zuen gerra hura geldiarazteko ahaleginik egin, eta Herbehereetako gobernuko prokuradore izendatu zutenean, erronka jo zion Europari. Holanda eta Ingalaterra ustekabean hartu zituen eta Filipe V.a onartzea beste biderik ez zuten izan. Handik gutxira, ordea, ([]eko irailean) [[Hagako Itun HandiaItuna]] izenpetu eta Borboitarren kontra egin zuten.\nFilipe V.a Espainiakoak Gaztelako Gorteetan eta Aragoiko erreinuetako Gorteetan zin egin zuen errege kargua. Ondoren Napolira joan eta erregeordearen kontrako matxinada geldiarazi zuen. [[Iberiar penintsula]]n, []. urtera arte ez zen Filipe V.aren kontrako gertaerarik izan. Urte horretan, aliatuak [[Portugal]]en lehorreratu ziren Espainia konkistatzeko asmotan. Asmo haiek, ordea, hutsean gelditu ziren. Orduan, gudaroste aliatuek [[Gibraltar]] hartu zuten mendean.\n== Gerra Europan ==\nAurretik esan bezala, [[Louis XIV.a Frantziakoa|Luis XIV.ak]] ez zuen egin ez negoziazorik ezta gerra galarazteko ahaleginik ere. Aitzitik, bazirudien zirika ari zela gerra has zedin;. esateEsate baterako, Filipe V.ak Frantziako erregetzarako eskubide guztiak zituela esan zuenean, edo Espainiaren eta [[Mendebaldeko Indiak|Indien]] arteko merkataritzarako hainbat eta hainbat eskubide lortu zituenean. Luis XIV.aren jarrerak [[Hagako Ituna]] izenpetzea eragin zuen lehenbizi, eta borbondarren kontrako gerra ondoren.\nEuropan hiru aldi izan zituen gerrak, elkarren oso desberdinak hirurak. Lehenengoan ([]. urteaurtera arte iraun zuen) bi alderdiek garaipenak eta porrotak izan zituzten: borbondarren gudarosteek arrakasta handiz eraso zuten [[Italiar penintsula|Italia]], baina porrot egin zuten Vienako Ibilaldian. Bigarren aldia oso txarra izan zen Frantziarentzat, frantses gudarosteek hondamen handiak izan baitzituzten [[Höchstädteko gudua|Höchstäden]] ([]ko abuztua), Oudenarden[[Oudenaardeko gudua|Oudenaarden]] ([]ko uztaila) eta Malplaquen[[Malplaqueteko gudua|Malplaqueten]] ([]ko iraila).▼\nBaina []-[] urteetan, erabat aldatu zen Europako egoera:. IngalaterranBatetik, ?[[Ingalaterra]]n, ''tories?'' bakezaleak iritsi ziren agintaritzara;. Bestetik, Austriako Jose[[Josef I.a Germaniako Erromatar Inperio Santukoa|Josef I.a]] 1711ko apirilean hil zenean, [[Karlos VI.a Germaniako Erromatar Inperio Santukoa|Karlos artxidukea]] zen Austriaren eta Inperioaren ondorengo,. bainaBaina ordurako IngalaterrariIngalaterra eta Holandari[[Zazpi Herbehere Batuen Errepublika|Herbehereei]] berdin zitzaien Karlos artxidukeaAustriakoa Espainiako tronura iritsi ala ez,. izanIzan ere, halahori izandagertatu ereezkero, Espainia eta Austria pertsona beraren mende egongo baitziren,. eta hori zela etaBeraz, gerraren hirugarren aldian (1710-[]), Frantzia indarberritu egin zen eta Denaineko[[Denaingo garaipenagudua|Denaingo]] garaipen erabakigarria lortu zuen ([[1712)]]ko uztailean.▼\n▲Europan hiru aldi izan zituen gerrak, elkarren oso desberdinak hirurak. Lehenengoan (1704. urtea arte iraun zuen) bi alderdiek garaipenak eta porrotak izan zituzten: borbondarren gudarosteek arrakasta handiz eraso zuten Italia, baina porrot egin zuten Vienako Ibilaldian. Bigarren aldia oso txarra izan zen Frantziarentzat, frantses gudarosteek hondamen handiak izan baitzituzten Höchstäden, Oudenarden eta Malplaquen.\n▲Baina 1710-1711 urteetan, erabat aldatu zen Europako egoera: Ingalaterran, ?tories? bakezaleak iritsi ziren agintaritzara; Austriako Jose I.a hil zenean, Karlos artxidukea zen Austriaren eta Inperioaren ondorengo, baina ordurako Ingalaterrari eta Holandari berdin zitzaien Karlos artxidukea Espainiako tronura iritsi ala ez, izan ere, hala izanda ere, Espainia eta Austria pertsona beraren mende egongo baitziren, eta hori zela eta, gerraren hirugarren aldian (1710-1713), Frantzia indarberritu egin zen eta Denaineko garaipena lortu zuen (1712).\n== Bake saioak ==\n[]. urteaz geroztik Luis XIV.ak bakea lortu nahi zuen, jakitun baitzen ezin zuela ez borrokarik irabazi, ez denbora luzean gerrako gastuak ordaindu. 1710ean, [[Malplaqueteko (1710)gudua|Malplaqueteko]] porrotaren ondoren, Frantzia osoegoeraoso egoera larrian zegoen, eta lurralde eskakizun guztiak onartu behar izan zituen;. bestaldeBestalde, hitz eman zuen ahaleginak egingo zituela bere ilobak Espainiako erregetza utz zezan. Baina Filipe V.ak ez zuen eskaera hura onartu;. aliatuekAliatuek, orduan, Luis XIV.ari eskatu zioten iloba indarrez kentzea erregetzatik. Frantziak, azkenean, bertan behera utzi zituen negoziazioak.\nJose[[Josef I.a Germaniako Erromatar Inperio Santukoa|Josef I.a]] enperadorea hil zenean, berriro hasi ziren bakerako elkarrizketak, Ingalaterrak ez baitzuen Karlosen Inperioa berriro gertatzerik nahi. 1711. urteko urrian, Ingalaterrak eta Frantziak ?''Londresko lehen urratsak?'' izenpetu zituzten. Filipe V.ari hitzarmen hartan bere aitona Luis XIV.ak hitzartu zituen puntuen berri eman zitzaion, eta Filipek guztia onartu eta bere izenean negoziatzeko ahalmen osoa eman zion Frantziako erregeari.\n== Utrechteko sistema ==\n[[Utrechteko bakea]] 1712ko[]ko [[urtarrilaren 29an29]]an hitzartzen hasi zen Utretch[[Utrecht]] hirian. Itun hau hainbat akordiok osatu zuten, 1713an[]an hiri hartan bertan izenpetuak. Akordio sail horren ondoren itun osagarri batzuk izenpetu ziren [[Rastatteko Ituna|Rastatt]], Baden eta Anberesen, hurrenez hurren. Bakearekin hasi aurretik, BorbonBorboi etxearen bi adarrei eskatu zitzaien ez batzeko erreinu bakar batean Frantziako eta Espainiako koroak.\nLehenbizi, 1713ko apirilaren 11n Frantziak hitzarmen bana izenpetu zuen Ingalaterrarekin[[Britainia Handiko Erresuma|Britainia Handia]], Holandarekin[[Zazpi Herbehere Batuen Errepublika|Herbehereak]], Saboiarekin[[Savoia (eskualdea)|Saboia]] eta [[Prusiako Erresuma|Prusiarekin]]. (apirilaren[[Karlos 11);VI.a Germaniako Erromatar Inperio Santukoa|Karlos VI.a]] enperadorea izan zen hitzarmen hari kontra egin zion bakarra. Ingalaterrari [[Akadia]], [[Ternua]] eta Hudsongo[[Hudson badiakobadia]]ko lurraldeak, eta [[Antillak|Antilletako]] San Kristobal uhartea eman zizkion; hitz eman zuen Dunkerqueko gotorlekua desegingo zuela batetik, eta bestetik, uko egingo ziela Luis XIV.ak ilobarengandik Espainian eta Ameriketan lortu zituen merkataritza abantailei. Frantziak, ordainetan, Alsazia (Alemaniarako giltza) eskuratuko zuen, Estrasburgo barne.